
Apostel  Ezra  Taft  Bensons  tale 

i   København  søndag  den  4.  september  1955 

Mine  kære  søstre  og  brødre.  Det  er  en  stor  glæde  at  være  tilstede 
her  ved  denne  gudstjeneste  i  aften.  Præsident  Sorensen  overraskede 
mig  ved  at  kalde  mig  op  så  hurtigt,  for  jeg  havde  regnet  med,  at  der 
ville  være  et  par  talere  før  mig.  At  komme  her  i  aften,  ja  i  det  hele 
taget  at  komme  tilbage  til  Danmark,  bringer  en  hel  masse  gode,  gamle 
minder  frem,  dejlige  minder.  Jeg  husker  tydeligt  første  gang,  jeg  var 
her,  lige  efter  krigen,  i  1946.  Dengang  rejste  jeg  alene  uden  min  hu- 
stru og  mine  børn,  men  hver  gang  jeg  kom  tilbage  hertil,  var  det  som 
om  jeg  fik  en  opløftning.  Jeg  vil  aldrig  glemme  den  gang  min  flyve- 
maskine landede  i  lufthavnen,  og  jeg  blev  mødt  af  en  stor  flok  hellige 


Aposfel  Ezra  Taft  Benson  på  talerstolen  i  København  grens  kirke- 
bygning på  Priorvej. 

med  præsident  West,  den  på  den  tid  fungerende  missionspræsident,  i 
spidsen.  Jeg  tror  ikke  nogen  fremmed  nogensinde  har  fået  en  varmere 
velkomst,  end  jeg  fik.  Så  husker  jeg  også  den  strenge  vinter  i  1946, 
da  jeg  fløj  mellem  Oslo  og  København.  Der  var  en  temperatur  af  mi- 
nus 27  grader  i  flyvemaskinen,  og  det  var  så  koldt,  at  vi  måtte  danse 
for  at  holde  os  varme.  Vi  blev  sneet  inde,  og  var  tvunget  til  at  opholde 
os  2 — 3  dage  i  København,  men  vi  glemte  hurtigt  sneen  og  kulden  på 
grund  af  den  varme  velkomst  vi  fik.  De  har  en  vidunderlig  ånd  her  i 
denne  kirke,  og  De  er  en  vidunderlig  gruppe  mennesker. 

Senere  på  året  havde  vi  lejlighed  til  at  mødes  med  de   forskellige 
medlemmer   af  præstedømmet   ved    distriktskonferencerne   i   Esbjerg, 

Aalborg  og  Aarhus.  Jeg  tror  aldrig,  jeg  har  mødt  et  mere  venligt  folk 
end  det  danske,  både  dem,  der  er  i  kirken,  og  dem,  der  er  udenfor- 
Det  glædede  mig  at  læse  en  artikel  i  et  amerikansk  blad  omhandlende 
den  venlighed  og  den  kærlighed,  som  turisterne  bliver  mødt  med  i 
de  danske  hjem.  Jeg  husker  også,  hvorledes  de  hjemvendte  soldater 
fortalte  os  om  den  store  gæstfrihed  og  den  varme  velkomst,  de  havde 
mødt  her  i  Deres  skønne  land,  og  jeg  ønsker  på  den  amerikanske  rege- 
rings vegne  at  udtrykke  vor  taknemlighed  for  den  måde,  hvorpå  de 
tog  imod  vore  drenge.  Det  er  på  den  måde,  venskabet  vokser  mellem 
vore  lande.  Da  jeg  hørte  Tabernakel-koret  synge  »Kong  Kristian«  og 
»The  Star  Spangled  Banner«  lige  efter  hinanden,  var  jeg  rørt  til  tå- 
rer. Det  er  på  den  måde,  og  kun  på  den  måde,  der  skal  komme  fred 
i  verden.  Vi  er  i  virkeligheden  alle  een  nation,  vi  er  alle  af  samme 
blod,  og  vi  kommer  alle  fra  samme  sted,  og  vi  skal  leve  sammen  som 
Guds  børn.  Den  danske  nation  har  ydet  meget  til  det  amerikanske 
velfærd.  Næsten  hver  eneste  bondedreng  i  De  forenede  Stater,  som 
studerer  den  mindste  smule  landbrug,  kommer  til  at  lære  om  Deres 
effektive  metode  at  udnytte  jorden-  på. 

Søster  Benson  og  jeg  har  haft  en  dejlig  dag  i  dag.  Vi  har  været  nede 
at  besøge  Køge,  hvor  vi  fik  forevist  hendes  faders  barndomshjem,  og 
i  dag  var  vi  for  første  gang  i  det  hjem,  hvor  denne  gode  mand,  Carl 
Asmussen,  blev  født.  Hendes  bedstefader  var  havnefoged  og  ejede  fire 
huse  i  dette  lille  samfund.  I  dag  fik  vi  forevist  de  fire  huse,  og  vi  fik 
også  lov  til  at  gå  igennem  dem,  og  de  mennesker,  der  ejede  disse  hjem, 
var  meget  venlige,  og  vi  tog  derfra  med  den  dybeste,  dybeste  kærlig- 
hed til  de  folk,  der  bor  i  Køge.  På  vejen  hjem  sagde  jeg  til  min  hustru: 
»Disse  mennesker  er  så  gode,  at  de  alle  burde  være  mormoner.« 
Søster  Benisons  fader  modtog  først  evangeliet  i  Australien.  Han  var 
taget  derned,  dengang  den  store  guldfeber  rasede,  og  var  nu  guldsmed 
og  urmager.  Han  fandt  her  en  lille  traktat  på  gaden,  og  på  bagsiden 
stod  Liverpool,  England.  Han  læste  og  studerede  den  og  fandt  ud  af, 
at  det,  der  stod  der,  var  sandt.  Da  han  troede,  at  kirkens  hovedkvarter 
var  i  Liverpool,  England,  pakkede  han  sine  ejendele  sammen  og  rejste 
til  England.  Efter  at  han  var  kommet  derover,  fik  han  et  vidnesbyrd 
om  sandheden  af  denne  kirke,  og  besluttede  da  at  vende  tilbage  og 
omvende  sin  familie  i  Danmark.  Han  fortalte,  hvorledes  han  spadsere- 
de med  sine  brødre  i  haven.  Det  kan  godt  være,  at  vi  i  dag  har  været 
i  den  samme  have,  som  han  var.  Men  da  hans  brødre  ikke  ville  høre 
på  ham,  og  da  han  samtidig  fandt  ud  af,  at  hovedkvarteret  ikke  var  i 
Liverpool,  men  i  Amerika,  forlod  han  dem  og  rejste  derover.  Da  han 
var  en  velhavende  mand,  medbragte  han  en  kusk  og  en  kok  på  rejsen. 
Da  han  regnede  med  at  oprette  en  butik  i  Salt  Lake  City,  havde  han 
læsset  en  masse  varer  på  sin  vogn-  Han  blev  guldsmed,  og  han  byggede 
den  første  guldsmedeforretning  i  Salt  Lake  City;  det  var  midt  i  byen 
på  det  sted,  hvor  Bichard's  Candy  Co.  er  i  dag.  Det  var  den  første 
bygning  med  arkitektonisk  udsmykning,  og  bag  huset  anlagde  han  en 
lille  have,  den  første  i  Salt  Lake  City.  Han  medbragte  også  nogle  pragt- 

fulde  spejle,  som  senere  blev  givet  til  terapierne,  og  de  kan  ses  i  dag 
i  Salt  Lake  templet  og  i  nogle  af  de  andre. 

Så  derfor  var  det  en  stor  oplevelse,  da  vi  i  dag  stod  i  de  200  år  gamle 
huse,  hvor  han  boede  som  barn.  Vi  besøgte  også  den  kirke,  hvor  han 
blev  døbt  og  konfirmeret.  Det  blev  fortalt  os,  selvom  vi  næsten  ikke 
kunne  tro  det,  at  kirken  var  600  år  gammel.  Den  blev  altså  bygget  200 
år  før  Columbus  opdagede  Amerika.  Søster  Benson  fik  en  gammel 
kobberkedel  foræret  af  en  repræsentant  for  den  danske  baconsammen- 
slutning, og  hun  vil  lave  den  om  til  en  lampe.  Han  havde  efterladt  den 
i  en  antikvitetsforretning,  da  han  selv  skulle  flyve  til  England.  Vi  gik 
derhen,  og  den  gode  mand,  som  ejede  denne  forretning,  gav  mig  en 
Bibel,  der  var  trykt  i  1661.  Denne  mand  havde  jeg  aldrig  set  før,  og 
alligevel  gav  han  mig  en  Bibel.  Jeg  er  meget  taknemlig  mod  de  menne- 
sker, der  bor  i  dette  lille  samfund,  og  jeg  er  også  meget  taknemlig  mod 
præsident  Sorensen,  der  hjalp  os  til  at  finde  disse  mennesker  i  Køge. 
Og  jeg  føler,  at  vi  har  åbnet  evangeliets  døre  i  mange  af  de  hjem,  vi 
har  besøgt  i  dag. 

Jeg  er  så  glad  for,  at  koret  kom  til  Danmark.  Vi  fulgte  dem  i  Glas- 
gow, i  Haag,  og  alle  steder  havde  folk  kun  godt  at  sige  om  dem,  og  da 
jeg  lyttede  til  dem  i  går  aftes,  kom  jeg  til  at  tænke  på  de  ord,  der  står 
nedskrevet  i  L.  &  P.  25:12 — 13:  »Thi  min  sjæl  fryder  sig  i  hjertets 
sang,  ja,  de  retfærdiges  sang  er  som  en  bøn  til  mig,  og  den  skal  besva- 
res med  velsignelse  på  deres  hoveder.  Opløft  derfor  dit  hjerte  og  fryd 
dig  og  hold  fast  ved  de  pagter,  du  har  gjort.«  Jeg  er  sikker  på,  at  Her- 
ren vil  udgyde  velsignelser  over  korets  medlemmer,  som  har  rejst  den 
lange  vej  for  at  prædike  evangeliet  i  sang  og  eksempel.  Da  jeg  var  i 
England  for  nogle  få  dage  siden,  tænkte  jeg  på,  at  Herren  bruger  my- 
stiske veje  for  at  nå  sine  mål  og  hensigter.  Da  jeg  for  nogle  år  siden 
var  i  England  som  missionær,  var  modstanden  mod  vor  kirke  så  stor, 
at  vi  ikke  kunne  få  en  eneste  linie  i  avisen  mod  de  falske  lærdomme, 
der  blev  skrevet  om  os.  Jeg  husker  det  sidste  gademode,  vi  holdt  i 
England,  vi  blev  angrebet  af  pøbelen  og  smidt  væk,  men  nu  er  vi  vel- 
set, overalt  hvor  vi  kommer,  bliver  der  talt  og  skrevet  vel  om  kirken. 
I  London  mødtes  jeg  med  landbrugsministeren  og  andre  offentlige  em- 
bedsmænd, og  overalt  blev  jeg  modtaget  med  venlighed-  Selv  i  kirkens 
mørkeste  dage,  mens  forfølgelse  rasede,  lovede  Herren  gang  på  gang, 
at  hans  tjenere  skulle  gå  ud,  og  ingen  skulle  kunne  standse  dem.  Når 
vi  ser,  hvorledes  kirken  går  frem,  kan  vi  se,  at  dette  er  blevet  opfyldt. 

Aldrig  før  har  der  været  en  tid,  hvor  det  har  været  så  vigtigt  at 
efterleve  evangeliet  som  i  dag.  Der  er  ubegrænsede  muligheder  for 
at  bringe  evangeliet  frem  i  Europa,  og  jeg  er  sikker  på,  at  de  er  parate 
til  at  modtage  evangeliet.  Som  sidste  dages  hellige  er  vi  blevet  kaldt  et 
mærkværdigt  folk,  men  vore  mærkværdigheder  er  godt  kendt  i  disse 
dage,  og  vi  hører  ikke  andet  end  ros  for  disse  mærkværdigheder.  Jeg 
vil  lige  kort  henlede  Deres  opmærksomhed  på  nogle  af  de  ting,  som 
folk  synes  er  mærkværdige.  En  af  de  usædvanlige  ting  ved  denne  kirke 
er  den  vigtige  følelse  af  fællesskab  og  broderskab,  de  vil  føle  overalt, 

hvor  de  går.  Jeg  har  mødtes  med  hellige  overalt  i  Alaska,  på  øerne  i 
Stillehavet,  i  Europa,  Afrika,  Syd-Amerika  og  næsten  overalt  i  Ame- 
rika, og  alle  steder  har  jeg  fundet  den  samme  følelse  af  venskab,  bor- 
gerskab og  kærlighed.  Evangeliet  er  den  eneste  store  magt,  der  kan 
få  folk  til  at  blive  bedre,  og  det  er  den  eneste  ting,  der  vil  bringe  fred 
i  verden,  fordi  fred  må  komme  indefra,  og  folk,  som  har  kendskab  til 
evangeliet,  har  fred  i  deres  hjerte.  Jeg  husker  engang,  jeg  inviterede 
en  af  mine  ikke-mormon  venner,  og  dem  har  jeg  hundreder  af,  til  at 
overvære  en  gudstjeneste.  Jeg  mødte  ham  et  par  dage  senere  og  spurgte 
ham  da,  om  han  havde  overværet  mødet.  Han  svarede,  at  han  havde 
været  glad  for  at  være  der,  han  syntes  blot,  at  det  var  mærkeligt,  at 
disse  folk  så  ud  til  ikke  at  have  nogen  steder  at  gå  hen  efter  at  mødet 
var  forbi,  for  de  blev  blot  stående  og  snakkede  med  hinanden! 

Der  blev  sagt  for  nogle  år  siden,  at  mormonerne  er  mærkelige,  fordi 
de  holder  så  mange  møder.  Under  krigen  var  der  en  ikke-mormon  felt- 
præst, der  talte  med  en  mormonfeltpræst  og  spurgte,  hvorfor  vi  mor- 
moner holder  så  mange  møder.  Hver  gang  der  kommer  2  eller  3  mor- 
moner sammen,  så  holder  de  et  møde,  og  hvis  der  kommer  30  sammen, 
så  holder  de  en  konference!  Jeg  forstår,  at  mange  af  Dem  har  overvæ- 
ret 4  møder  i  dag.  Herren  har  sagt  os,  at  vi  skal  holde  møder  i  Hans 
navn,  således  at  vi  kan  blive  instrueret  om  vore  pligter,  og  Mormons 
Bog  fortæller  os,  at  på  den  tid,  da  nephiterne  havde  deres  største 
fremgang,  kom  de  meget  hyppigt  sammen. 

I  dag  er  ikke  en  dag,  hvor  vi  skal  slappe  af,  men  hvor  vi  skal  ar- 
bejde, og  i  dag  arbejder  kirken  meget  stærkere  end  før.  Et  andet 
usædvanligt  punkt  af  mormonismen  er  den  måde,  vi  bygger  kirker  på. 
F.  eks.  blev  jeg  for  nogle  år  siden  sendt  til  de  østlige  stater  for  at  købe 
en  kirke  i  New  York.  Præsident  George  Albert  Smith  havde  sagt  til 
mig,  at  det  skulle  være  den  bedst  mulige,  og  jeg  spurgte  ham:  »Så 
antager  jeg,  at  jeg  skal  købe  en  bygning  på  5.  Avenue  (5.  Avenue  er 
New  Yorks  mest  berømte  og  dyreste  gade).«  Så  -sagde  præsident  Smith: 
»Ja,  for  der  er  ikke  noget,  der  er  for  godt  til  de  sidste  dages  hellige.« 
Jeg  spurgte  ham  da:  »Så  ønsker  du  den  vel  lige  overfor  Central  Park?« 
»Ja,  hvorfor  ikke?«  sagde  præsident  Smith.  Jeg  rejste  så  til  New  York 
og  forhandlede  om  en  bygning,  og  den  gang  vi  var  færdige  til  at  skrive 
kontrakten  under,  blev  jeg  spurgt  om,  hvor  mange  år  vi  ønskede  at 
være  om  at  betale  den.  Jeg  fortalte  ham,  at  vi  betaler  kontant;  han 
blev  meget  forbavset  og  lærte  en  anden  af  mormonernes  usædvanlig- 
heder at  kende,  for  jeg  fik  at  vide,  at  mange  af  de  største  kirker  i  New 
York  har  stor  gæld-  Og  forresten,  vi  købte  en  kirkebygning  på  5.  Ave- 
nue lige  overfor  Central  Park.  Vi  betaler  nemlig  for  vore  kirker  med 
den  gamle  tiendelov,  den  financielle  lov,  Herren  har  fastsat  til  at  fi- 
nanciere  Guds  kirke  her  på  jorden  med,  benytter  vi  os  af,  og  det  er 
den  måde  Herren  ønsker  os  at  bruge.  Vi  har  i  dag  4 — 500  kirker  under 
bygning,  og  sidste  år  indviede  vi  flere  hundrede,  antager  jeg,  og  hver 
eneste  en  blev  betalt,  før  den  blev  indviet,  og  de  fleste  er  blevet  be- 
talt før  de  blev  taget  i  brug.  Ja,  man  kan  sandelig  sige,  at  vi  er  et 

usædvanligt  folk.  Vi  bruger  også  denne  lov  til  at  bygge  vore  templer, 
og  nu  i  denne  måned  får  vi  lejlighed  til  at  indvie  Europas  første  tem- 
pel i  Bern.  Sidste  lørdag,  for  8  dage  siden,  tog  præsident  McKay  det 
første  spadestik  til  det  nye  tempel  i  England  —  lige  udenfor  London. 
Jeg  vil  love  de  skandinaviske  medlemmer,  at  hvis  de  er  trofaste  til  at 
holde  evangeliets  love  og  principper,  vil  det  ikke  vare  så  længe,  førend 
der  kommer  et  tempel  i  Skandinavien,  der  vil  være  til  brug  for  alle 
disse  gode  medlemmer.  Men  det  gælder  om,  at  vi  efterlever  evangeliet 
og  opbygger  Guds  kirke  her  i  de  skandinaviske  lande. 

En  anden  usædvanlighed  ved  dette  folk  er  vort  missionærsystem,  og 
den  måde  det  arbejder  på.  Jeg  blev  for  ikke  længe  siden  spurgt  af  en 
af  mine  ikke-mormon  venner,  hvordan  i  alverden  vi  kan  få  vore 
unge  mennesker  til  at  gå  på  mission,  og  tilbringe  så  megen  tid  og 
bruge  så  mange  penge.  Vi  har,  sagde  han,  et  stort  missionærfond  og 
betaler  vore  missionærer  en  stor  gage  for  at  rejse  ud,  men  I  betaler 
dem  ikke  noget,  og  har  dog  flere  tusinde  missionærer  ude  i  verden 
hele  tiden,  og  vi  kan  ikke  få  nogen  til  at  være  missionærer. 

Den  ånd,  der  får  folk  til  at  modtage  evangeliet,  giver  dem  også  det 
ønske  at  udbrede  det  til  andre,  og  dette  er  grunden  til  vort  missionær- 
systems succes.  Jeg  husker  et  typisk  eksempel,  jeg  oplevede  for  nogle 
år  siden.  En  gammel  mand  kom  til  mit  kontor  i  Salt  Lake  City,  stand- 
sede foran  døren  og  skød  brystet  frem,  som  for  at  gøre  et  bedre  ind- 
tryk på  mig.  Efter  at  han  var  kommet  ind  på  kontoret,  spurgte  han 
mig:  »Broder  Benson,  hvor  gammel  skal  man  være,  førend  man  er  for 
gammel  til  at  gå  på  mission?«  Jeg  svarede,  at  jeg  ikke  troede,  der  var 
nogen  aldersgrænse,  men  at  man  måtte  være  fysisk  stærk,  fordi  mis- 
sionærarbejdet  er  et  krævende  arbejde- Så  spurgte  jeg  ham,  hvor  gammel 
han  egentlig  var,  og  han  fortalte,  at  han  var  86  og  havde  været  på  3 
missioner.  Naturligvis  blev  han  ikke  kaldt  som  udenlandsk  missionær, 
men  senere  hen,  da  jeg  overværede  en  stavs-konference  i  Idaho,  for- 
talte jeg  denne  lille  oplevelse,  jeg  havde  haft.  Efter  mødet  kom  der 
en  gammel  mand  op  imod  mig  og  fortalte,  at  han  var  den  mand,  jeg 
talte  om  i  aften.  Han  sagde,  at  han  aldrig  havde  været  så  lykkelig.  Han 
var  blevet  kaldt  som  deltidsmissionær  og  havde  allerede  døbt  tre.  Den- 
ne missionærånd  bliver  vist  på  utallige  måder,  f.  eks.  iblandt  de  emi- 
granter der  rejser  til  Amerika  for  evangeliets  skyld,  udfører  mange 
en  mission  tilbage  til  deres  fædreland.  Jeg  mødte  en  sådan  mand  i 
Holland,  han  var  på  sin  tredie  mission,  og  helbredet  var  ikke  godt,  og 
jeg  spurgte  ham:  »Hvorfor  i  alverden  kom  du  på  mission?  Ved  du  ikke, 
at  du  måske  dør,  mens  du  er  her?«  Han  svarede:  »Broder  Benson,  kan 
du  tænke  på  et  bedre  sted  at  dø  end  i  Herrens  tjeneste?«  Når  medlem- 
mer forlader  deres  hjem  og  familie  og  mange  af  dem  gode  forretnin- 
ger eller  andet  godt  arbejde  for  at  komme  tilbage  til  deres  fædreland 
og  prædike  evangeliet  uden  betaling,  er  det  sandelig  usædvanligt,  og 
Herrens  arbejde  vil  gå  fremad.  Jeg  så  så  meget  af  den  slags  lige  efter 
krigen,  da  jeg  var  her.  Jeg  husker  en  god  mand,  der  forlod  en  af  Salt 
Lakes  bedste  møbelforretninger  for  at  rejse  til  Holland  som  missions- 

præsident,  og  sådan  har  vi  utallige  eksempler.  Deres  egen  missions- 
præsident,  præsident  Sorensen,  har  også  ydet  et  stort  offer  for  at 
komme  her.  Vi  har  ingen  betalte  præster,  hvert  eneste  værdigt  mand- 
ligt medlem  over  12  år  får  den  myndighed  at  handle  i  Guds  navn  og 
at  yde  kirken  en  tjeneste. 

Ja,  mine  kære  søskende  og  venner,  vi  er  et  usædvanligt  folk,  og 
som  Peter  sagde:  I  er  et  udvalgt  folk,  et  kongeligt  præstedømme,  et 
helligt  folk,  et  særligt  folk.  Og  jeg  vil  slutte  med  at  indprente  Dem, 
at  dette  er  en  såningens  dag  og  ikke  en  høstens  dag.  Det  er  hver  sid- 
ste dages  helligs  højtidelige  pligt  at  prædike  evangeliet  i  ord  og  ger- 
ning. Disse  er  de  sidste  dage,  og  vi  har  et  stort  ansvar  hvilende  på 
vore  skuldre,  at  vi  skal  opbygge  og  styrke  Guds  rige  her  på  jorden. 
Jeg  vil  gerne  bringe  Dem  mit  vidneesbyrd,  at  jeg  ved,  Gud  lever,  at 
Jesus  er  Kristus,  og  Joseph  Smith  var  en  Guds  profet,  som  havde 
det  privilegium  at  åbne  denne  sidste  uddeling.  Jeg  bærer  dette  vid- 
nesbyrd i  Jesu  Kristi  navn.  Amen. 

Apostel  Ezra  Taft  Benson- 
(Stenografisk  referat  ved   søster  Ragna   Knudsen). 

Møderne  i  København  under  Tabernakel-korets 
besøg 

Søndag  d.  4.  septbr.  kl.  14  afholdtes  et  stort,  offentligt  møde  i  Odd- 
Fellow  Palæets  store  sal,  som  på  det  nærmeste  var  fyldt,  idet  ialt 
1252  missionærer,  søskende  og  venner  var  kommet  tilstede.  Mange 
fremmede,  som  ikke  havde  kunnet  få  billet  til  koncerten  om  lørdagen, 
kom  for  at  få  lejlighed  til  at  høre  Tabernakel-koret,  som  ved  dette 
møde  sang  en  række  sange,  dels  nogle  af  numrene  fra  koncerten,  dels 
nogle,  som  vi  ikke  havde  hørt  før. 

Mødet  blev  ledet  af  missionspræsident  Junius  M.  Sorensen  og  blev 
indledet  med,  at  forsamlingen  sang  »Nu  Israels  Genløser«,  dels  på 
dansk  og  dels  på  engelsk,  idet  mange  af  Tabernakel-korets  pårørende, 
der  rejser  sammen  med  dem,  var  tilstede,  og  det  var  en  betagende 
følelse  at  høre  sangen  bruse  fra  de  tusinder  stemmer  i  den  store  sal. 
Efter  bøn  ved  ældste  Kai  Lykkegaard  Nielsen  sang  forsamlingen  »Hav 
tak  for  profeten«,  hvorefter  koret  fik  forskellige  instruktioner  ved- 
rørende deres  videre  rejse  til  Berlin,  som  skulle  foregå  med  militærtog 
gennem  den  russiske  zone  i  Tyskland. 

Tidligere  missionær  i  den  danske  mission,  Phil  M.  Andersen,  der 
synger  i  Tabernakel-koret,  blev  nu  kaldt  frem  og  fik  lejlighed  til  at 
tale  til  os.  Koret  sang  derefter  »The  Morning  Breaks«  og  »Let  the 
Mountain  Shout  for  Joy«,  og  så  blev  en  tidligere  missionær  i  den 
norske  mission  kaldt  frem  for  at  holde  en  kort  tale.  Koret  sang  »I  østen 
stiger  solen  op«,  »Beautiful  Saviour«  (med  altsolo  ved  søster  Joan 
Hoppie),  »O,  min  Fader«  og  »Kom,  hellige«,  og  så  stod  apostel  Richard 
L.  Evans  på  talerstolen  med  ældste  Bent  Jensen  som  tolk-  Vi  bringer 

apostel  Evans's  tale  i  næste  nummer.  Efter  talen  var  tiden  så  vidt 
fremskreden,  at  de  mandlige  medlemmer  af  Tabernakel-koret  måtte 
forlade  mødet  for  at  nå  til  Tivoli,  hvor  de  skulle  synge  kl.  16.  Apostel 
Ezra  Taft  Benson,  som  i  sin  egenskab  af  amerikansk  landbrugsminister 
var  i  Danmark  på  officielt  besøg,  skulle  også  have  talt  ved  mødet,  men 
var  blevet  forsinket  i  Køge,  hvor  han  skulle  opsøge  sin  hustrus  fami- 
lies barndomshjem.  Vi  måtte  derfor  undvære  den  store  oplevelse  at 
høre  ham  tale  i  Odd-Fellow  Palæet,  men  fik  lejlighed  til  at  høre  ham 
i  kirken  på  Priorvej  om  aftenen. 

Mødet  i  Odd-Fellow  Palæet  sluttede  med,  at  vi  alle  sang  »Gud  vær' 
med  dig,  til  vi  ses  igen«,  og  bøn  ved  korets  organist,  broder  Frank  W. 
Asper.  M.  K. 


Fra  aftenmødet  i  kirken  på  Priorvej. 

På  første  række:  Søster  Flora  Benson,  apostel  Richard  L.  Evans,  apostel 

Ezra  Taft  Benson  og  missionspræsident  Junius  M.  Sorensen. 


Søndag  aften  den  4.  september  afholdtes  i  København  et  specielt 
møde  under  præsidium  af  apostel  Ezra  Taft  Benson  og  under  ledelse 
af  missionspræsident  Junius  M.  Sorensen.  Mødet  indledtes  med  »Du 
kan  lette  hvert  et  fjed«  og  bøn  ved  broder  Louis  Nielsen,  hvorefter 
en  herrekvartet,  bestående  af  2.  rådgiver  i  missionspræsidentskabet, 
præsident  Grant  B.  Ipsen,  samt  tre  medlemmer  af  Tabernakel-koret 
sang  »O,  sig  hvad  er  sandhed?« 

Tiden  blev  derefter  overgivet  til  apostel  Benson,  hvis  tale  vi  brin- 
ger i  sin  fulde  ordlyd  andetsteds  i  bladet. 

En  af  Tabernakel-korets  alt-sangere,  søster  Joan  Hoppie,  sang  »Han 
lever,  vor  Forløser  stor«,  hvorefter  vi  havde  lejlighed  til  at  høre  fra 

søster  Benson,  der  først  talte  om  sin  fader  og  om,  hvorledes  religionen 
altid  kom  i  første  række  for  ham.  Søster  Benson  fortalte  derefter, 
hvorledes  hun  altid  har  passet  sit  hus  uden  fremmed  hjælp  og  har 
lært  sine  børn  at  hjælpe  til.  Selv  når  præsident  Eisenhower  og  hans 
hustru  kommer  på  besøg,  klarer  de  det  hele  selv  til  stor  forundring 
for  præsidentparret. 

Apostel  Bichard  L.  Evans  holdt  derefter  en  kort  tale.  Han  udtrykte 
først  sin  glæde  over  at  have  været  tilstede  og  hørt  broder  og  søster 
Benson  og  over  at  være  i  Danmark  igen  efter  26  års  forløb.  »Jeg  vil 
gerne  i  aften  bede  Dem  om  at  efterleve  evangeliet,«  sagde  apostel 
Evans,  »en  af  de  bedste  måder  dertil  er  at  vise  det  udadtil,  ved  at  ef- 
terleve det  i  vort  daglige  liv.  Vor  Fader  i  himmelen  har  ikke  givet  os 
et  eneste  bud,  der  er  unødvendigt,  men  han  ønsker,  at  vi  skal  efterleve 
dem  alle,  for  at  vi  kan  opnå  et  lykkeligt  liv.  Tak  for  den  hjertelige 
velkomst,  vi  har  fået  i  Deres  dejlige  land-  Vi  elsker  jer  allesammen, 
for  vi  er  een  stor  familie.« 

Efter  nogle  bemærkninger  ved  missionspræsident  Junius  M.  Soren- 
sen  sang  København  grens  sangkor  »Pilgrimskoret«  af  Tannhåuser, 
hvorefter  1.  rådgiver  i  missionspræsidentskabet,  præsident  Ejnar  Niel- 
sen, sluttede  med  bøn. 

Tilstede  329,  hvoraf  mange  af  Tabernakel-korets  medlemmer  og 
deres  pårørende. 

Ved  alle  møderne  under  Tabernakel-korets  besøg  fungerede  ældste 
Bent  Jensen  som  tolk.  K.  K. 


Tabernakel-koret  i  København 

Så  oprandt  den  store  dag,  som  vi  havde  længtes  efter,  siden  de  før- 
ste meddelelser  for  næsten  et  år  siden  kom  til  missionen,  at  Taber- 
nakel-koret ville  komme  til  Europa  og  også  besøge  Danmark.  Vi  vid- 
ste på  forhånd,  at  det  ville  blive  en  stor  oplevelse,  og  vi  havde  derfor 
spændt  forventningerne  højt,  så  højt,  at  der  skulle  meget  til  at  indfri 
dem.  Og  hvilken  oplevelse  blev  det  så  ikke!  Allerede  da  koret  stemte 
i  med  »Kong  Kristian«  og  alle  i  salen  rejste  sig,  forstod  vi,  at  dette 
ville  blive  en  aften,  vi  aldrig  ville  glemme,  og  efterhånden  som  afte- 
nen skred  frem,  var  vi  alle  så  betagne  og  henrevne,  at  det  er  svært 
at  beskrive  den  vidunderlige  oplevelse  med  nøgterne  ord.  Men  lad  os 
alligevel  prøve  at  give  et  billede  af  aftenen  og  de  hektiske  dage,  der 
gik  forud. 

Som  vi  alle  ved,  blev  korets  tourné  planlagt  i  november  måned  i 
fjor,  og  det  har  været  et  kæmpearbejde  at  arrangere  alle  enkeltheder 
i  forbindelse  med  tournéen.  Foruden  korets  379  medlemmer  omfattede 
turen  et  par  hundrede  medarbejdere  og  pårørende,  så  det  var  et  sel- 
skab på  over  600  personer,  der  skulle  sørges  for.  I  København  blev 
det  besluttet  at  afholde  koncerten  i  Odd-Fellow  Palæet,  skønt  det  på 
forhånd  var  klart,  at  denne  sal  ville  blive  for  lille  til  alle  de  mange, 

Fotografi  af  den  store,  farvestrålende  plakat,  som  fortalte  køben- 
havnerne  om   Tabernakel-korets  koncert. 

der  ønskede  at  høre  koret,  og  det  var  derfor  desværre  .nødvendigt  at 
begrænse  adgangen  til  at  købe  billetter,  således  at  f-  eks.  de  amerikan- 
ske missionærer  måtte  renoncere  på  den  ,store  oplevelse,  fordi  de  har 
adgang  til  at  høre  koret  i  deres  hjemland.  Desværre  har  København 
jo  endnu  ikke  den  store  koncertsal,  som  ville  være  det  rette  sted  at 
afholde  en  koncert  af  dette  format,  og  de  andre  store  sale,  der  findes 
i  København,  har  ikke  den  akustik,  der  er  nødvendig,  for  at  koret 
skulle  komme  til  sin  ret.  Men  trods  alt  var  Odd-Fellow  Palæet  den  rette 
ramme  om  koret,  hver  tone  gik  til  den  fjerneste  krog,  og  de  kraftige 
toner  var  så  fint  afstemt  efter  salens  størrelse,  at  man  ikke  følte,  at 
salen  var  for  lille. 

Et  par  uger  før  koncerten  var  alle  billetter  revet  væk,  og  missions- 
kontoret  og  billetsalgsstederne  blev  lige  til  den  sidste  time  bestormet 
af  folk,  der  ønskede  billetter,  men  desværre  var  det  ikke  muligt  at 
imødekomme  dem.  Indkvartering  og  andre  arrangementer  for  koret 
var  lagt  i  hænderne  på  American  Express  Company,  og  annoncer  og 
reklame  hos  Wahl  Asmussens  reklamebureau,  der  havde  gjort  et  glim- 
rende   arbejde   med    annoncer,   opsætning    af   smukke,   farvestrålende 

plakater,  udsendelse  af  artikler  og  billeder  til  alle  dagblade  i  Dan- 
mark o.  s.  v.  Wilhelm  Hansens  musikforlag  forestod  billetsalget,  efter 
at  medlemmer  og  venner  af  kirken  havde  haft  lejlighed  til  at  reservere 
billetter.  Alle  trådene  samledes  på  missionskontoret,  som  i  de  sidste 
uger  næsten  stod  på  gloende  pæle  for  at  få  alt  til  at  »klappe«. 

Så  oprandt  den  længe  ventede  dag.  Koncerten  afholdtes  lørdag  den 
3.  september,  og  aftenen  før  ankom  koret  med  særtog  fra  Holland- 
Selv  om  det  blev  langt  over  midnat,  før  toget  kom,  var  en  skare  sø- 
skende og  missionærer  på  banegården  for  at  byde  koret  velkommen. 
Det  var  en  gribende  stund,  da  vi  stemte  i  med  »Kom  hellige«,  og  ko- 
ret blev  stående  stille,  rørt  over  denne  velkomst,  som  var  den  før- 
ste, de  havde  oplevet  på  deres  lange  rejse.  Det  blev  sent,  før  korets 
medlemmer  var  blevet  fordelt  i  de  tyve  busser,  der  stod  parat  til  at 
føre  dem  til  deres  hoteller.  På  grund  af  hotelmangelen  i  København 
måtte  mange  indlogeres  så  langt  borte  som  i  Hillerød,  Roskilde  og 


De  medlemmer  af  koret,  som  er  danske  eller  af  dansk  afstamning. 
Fra  venstre  til  højre:  Sarah  Dennison,  Oscar  Hendrickson,  Opal  Chri- 
stensen, Cannon  Thompson,  Joyce  Cummings,  John  Hibbard  og 
Dorothy  Jonas. 


Køge.  Lørdag  formiddag  var  der  arrangeret  rundture  i  København  og 
Nordsjælland,  og  om  eftermiddagen  holdtes  en  afsluttende  prøve  i 
Odd-Fellow  Palæet. 

Fra  hele  Danmark,  og  også  fra  Sverige  og  Norge,  som  koret  des- 
værre ikke  kunne  besøge  på  deres  tur,  var  søskende  og  venner  strøm- 
met til  København  for  at  opleve  den  sjældne  dag. 

Det  var  et  betagende  syn,  da  koret  sad  samlet  på  deres  pladser  på 
den  store  tribune,  der  i  dagens  anledning  var  blevet  udvidet.  Alene 
den  præcise  måde,  uden  forvirring  eller  uro,  som  korets  medlemmer 

indtog  deres  pladser  på,  vakte  spontant  bifald  og  var  et  godt  eksem- 
pel til  efterfølgelse. 

Og  så  slog  dirigenten,  J.  Spencer  Cornwall,  an  til  den  første  sang. 
Og  hvad  hørte  vi  så?  Det  var  vor  egen  »Kong  Kristian«,  og  stående  og 
med  tårer  i  øjnene  lyttede  vi  til  de  vidunderlige  stemmer,  der  sang 
vor  gamle  koingesang.  Umiddelbart  efter  fulgte  »The  Star  Spangled 
Banner«  og  derefter  numrene  i  det  trykte  program.  Selve  dette  program 
er  et  kapitel  for  sig.  Det  var  et  stort  12-sidet  værk,  trykt  i  4  farver, 
indeholdende  et  utal  af  billeder  og  forskellige  orienterende  artikler, 
såvel  om  koret  som  om  kirken.  Det  var  trykt  i  Salt  Lake  City,  men 
på  dansk,  og  det  var  af  en  så  fremragende  kvalitet,  at  det  i  de  danske 
dagblade  blev  betegnet  som  »forbilledligt  program«  og  blev  rost  i 
høje  toner.  Og  så  kostede  det  ikke  engang  noget,  idet  hver  af  tilhører- 
ne modtog  et  gratis  eksemplar. 

Programmet  bestod  af  følgende  numre: 

I 

Vi  synge  vil  din  Pris  Tschesnakoff 

Koraler:  Jesus  dyrebare  Skat  J.  S.  Bach 

Kom,  søde  Død   J.  S.  Bach 

Al  Ære,  Pris  og  Hæder  Arr.  Alexander  Schreiner 

II 

Lytter  til  de  Lam  R.  Nathaniel  Delt 

Davids  Klagesang  Wm.  Billings 

III 

Kongernes  Konge,   Halleluja   Håndel 

Priser  Jehova   Beethoven 

Solist:  Ewan  Harbrecht 

IV 

Fadervor   Leroy   Robertson 

O,  min  Fader   (Mandskor)    James  McGranahan 

Kom,  Hellige  Wm.  Clayton 

V 

Thi  et  Barn  er  født  os  (»Messias«)   Handel 

Staa  op!  Staa  op!   Mendelssohn 

VI 

Almagten    Fr.   Schubert 

Lys  i  Mørket  Cyril  Jenkins 

Herligt  for  evigt  M.  Thomas  Cousins 

For  hver  sang  blev  vi  mere  og  mere  betaget,  vi  syntes,  at  nu  kunne 
sangens  kunst  ikke  nå  højere,  og  dog  overgik  koret  sig  selv  gang  på 
gang  med  deres  vidunderlige  sang.  Og  da  de  sluttede  med  som  ekstra- 
numre at  synge  Niels  W.  Gades  »I  østen  stiger  solen  op«  (på  dansk!), 
»Olav  Trygvason«  og  til  sidst  »Der  er  et  yndigt  land«,  ja,  da  følte  vi 

det,  som  havde  vi  været  i  himlen  og  havde  lyttet  til  englenes  sang- 
Vi  kunne  næsten  ikke  fatte,  at  det  var  menneskelige  stemmer,  der 
kunne  nå  en  så  fuldendt  sammensang.  Vi  vil  ikke  forsøge  at  give  et 
objektivt  billede  af  aftenen,  men  vi  vil  lade  de  københavnske  blade 
fortælle,  hvad  de  skrev  dagen  efter  koncerten: 


Dagens  Nyheder: 


Smuk   korpræstation. 


Det  var  ikke  nogen  helt  almindelig  koncert,  The  Salt  Lake 
Mormon  Tabernacle  Choir  gav  i  går  aftes  i  Palæets  store  sal. 
Der  var  en  god  del  af  både  budskab  og  andagt  i  luften,  og  meget 
var  mere  eller  mindre  direkte  henvendt  til  den  danske  mormon- 
menighed, der  naturligvis  var  mødt  talrigt  op  til  koncerten.  Det 


Ewan  Harbrecht,  sopran-solisten. 


375  stemmer  stærke  kor,  der  sang  hele  programmet  udenad, 
lagde  en  inderlighed  og  hengivelse  i  hvert  ord  og  hver  tone, 
som  stærkt  ledte  tanken  hen  på  en  menighed  og  dens  forkyn- 
delse. 

Så  langt  fra  at  skade  den  koncertmæssige  side  af  sagen  for- 
stærkede dette  forhold  netop  præstationernes  rent  musikalske 
intensitet,  således  at  den  helt  fremragende  koncertoplevelse 
virkelig  formidledes  ud  til  den  fyldte  sals  yderste  kroge.  Korets 
tekniske  standard  ligger  på  et  plan,  som  vi  slet  ikke  kender 
herhjemme.  Den  fuldkomne  beherskelse  af  klangen  i  forbindelse 
med  en  overvældende  nuancerigdom  og  en  sjældent  levende  og 
organisk  rytmefornemmelse  sætter  dette  kor  under  J.  Spencer 
Cornwalls  ledelse  i  stand  til  at  udføre  selv  yderst  krævende  kor- 
satser som  f.  eks.  Hån  dels  »And  to  Us  a  Son  is  Given«  med  en 
virtuositet,  der  udelukker  enhver  mislyd  eller  uklarhed  og  blot 
lader  alt  fremtræde  med  den  mest  befriende  lethed  og  selv- 
følgelighed i  foredraget.  Man  synes  at  ane  en  gammel  engelsk 
kortradition  bag  alt  dette.  De  meget  amerikanske  arrangemen- 
ter, hvori  nogle  af  numrene  fremtrådte,  ligger  jo  ikke  just  for 
vor  smag.  Men  når  de  bliver  gjort  med  en  sådan  alvor  og  kunst- 
nerisk overbevisning  som  her,  må  man  næsten  overgive  sig. 

Den  unge  sangerinde  Ewan  Harbrecht,  der  havde  en  soloafde- 
ling og  medvirkede  i  et  arrangement  af  Schuberts  »Allmacht«, 
er  også  i  særklasse.  Hendes  lyse  og  overordentlig  bevægelige  ko- 
leratursopran  lader  formode,  at  hun  har  en  betydelig  karriere 
foran  sig. 

I  dag  kl-  16  giver  herrekoret  en  ekstra  koncert  i  Tivoli.  Den 
vil  nok  også  trække  fulde  huse,  for  ih,  hvor  kan  de  synge,  de 
mormoner!  jm 

Berlingske  Tidende: 

Stort  kor. 

Hele  verdens  befolkning  kan  stå  på  Bornholm,  når  blot  den 
klumper  sig  lidt  sammen.  I  aftes  stod  hele  Salt  Lake  Citys  Mor- 
monkor på  tribunen  i  Odd-Fellow  Palæets  store  sal,  og  der  viste 
sig  at  være  om  ikke  rigeligt,  så  dog  tilstrækkeligt  med  plads  til 
hver  enkelt  sanger,  endda  der  i  alt  var  375  af  dem.  Kor  plejer 
ikke  at  blive  bedre,  jo  større  de  bliver,  snarere  tværtimod.  Så 
meget  des  mere  måtte  Salt  Lake  Mormon  Tabernacle  Choir  im- 
ponere, for  trods  størrelsen  var  det  et  ensemble  af  fremragende 
kvalitet.  Hver  enkelt  stemmegruppe  såvel  som  det  samlede  kor 
var  af  forbløffende  homogenitet  og  ejede  en  fylde  i  klangen,  der 
var  lige  varmende  i  soloindsatser  og  i  de  store  tuttipartier.  Selv 
koleraturerne  i  et  Håndelsk  »Messias«-kor  stod  med  forbilledlig 
klarhed.  Dirigenten,  J.  Spencer  Cornwall,  må  være  i  besiddelse 
af  en  dygtighed,  der  er  beundring  værdig. 

Kunne  man  således  intet  have  at  sige  udøverne  på,  heller  ikke 
solisten,  den  høreværdige  sopran  Ewan  Harbrecht,  måtte  glæden 
ved  det  af  udøverne  valgte  program  være  mere  behersket.  Det  er 
en  selvfølge,  at  koret  især  ønskede  at  synge  kompositioner,  der 
har  nær  tilknytning  til  mormonbevægelsen.  Hertil  er  intet  at 
sige,  selv  om  det  musikalske  indhold  gennemgående  var  ret  ma- 
gert. Knap  så  indlysende  forekom  det,  at  det  skulle  være  anbe- 
falelsesværdigt, endsige  nødvendigt,  at  præsentere  en  intim  solo- 
sang som  Bachs  »Komm  siisser  Tod«  i  korudgave.  Og  selv  om 
arrangementer  nok  er  uundgåelige,  når  det  drejer  sig  om  et  kor 
af  Tabernacle-ensemblets  størrelse,  skulle  det  dog  være  muligt 
at  undgå  de  smagløsheder,  som  tordnede  ud  fra  det  sagesløse 
Hornung  og  Møller  flygel  i  bl.  a.  »Al  ære,  pris  og  hæder«  og  i  et 
Gloria  af  Thomas  Cousins. 

Salen  var  fyldt  også  uden  for  tribunen.  Begejstringen  var  af 
næsten  lige  så  usædvanlige  dimensioner  som  koret  selv. 

Pro. 

»Politiken«  var  mere  behersket  i  sin  kritik,  men  bragte  et  stort 
billede  af  det  samlede  kor. 

Koncerten  var  under  protektion  af  Hans  Excellence,  den  amerikan- 
ske ambassadør,  Robert  Coe,  der  også  overværede  den.  Desuden  over- 
væredes den  af  den  amerikanske  landbrugsminister,  apostel  Ezra  Taft 
Benson,  samt  af  en  række  førende  mænd  fra  det  danske  Landbrugs- 
ministerium med  Hans  Pinstrup  i  spidsen. 

Koret  blev  dirigeret  af  J.  Spencer  Cornwall;  som  akkompagnatører 
medvirkede  Alexander  Schreiner  og  Frank  W.  Asper,  og  som  konfe- 
rencier apostel  Richard  L.  Evans  med  ældste  Bent  Jensen,  Køben- 
havn, som  tolk. 

Søndag  eftermiddag  kl.  14  medvirkede  koret  ved  et  stort  offentligt 
møde,  der  afholdtes  i  Odd-Fellow  Palæet,  og  for  at  give  de  menne- 
sker, der  ikke  havde  kunnet  få  billet  til  koncerten,  lejlighed  til  at 
høre  dem,  sang  de  her  nogle  af  de  sange,  de  havde  sunget  ved  kon- 
certen. 

Referatet  af  dette  møde  og  af  mødet  i  kirken  på  Priorvej  om  aftenen, 
hvor  apostel  Ezra  Taft  Benson  talte,  findes  andetsteds  i  »Stjernen«. 

M.  K. 


Noter  om  Tabernakel-koret: 

I  dagene  før  Tabernakel-^korets  besøg  i  København  bragte  de  fleste 
aviser,  både  i  København  og  i  provinsen,  artikler  og  notitser  om  koret; 
mange  af  disse  artikler  var  forsynet  med  billeder,  enten  af  koret,  dets 
dirigent,  dets  akkompagnatører,  solisten,  eller  af  de  medlemmer  af 
koret,  der  er  af  dansk  afstamning.  Vi  må  særlig  fremhæve  en  artikel 
i  ugebladet  »Se  og  hør»,  der  den  26.  august  bragte  to  hele  sider,  for- 
synet med  .ni  billeder,  og  med  overskriften  »700  kommer  hertil  fra 
U.S.A.  for  at  give  een  koncert«. 

Allerede  morgenen  efter,  at  koret  var  ankommet,  bragte  »Politiken« 
en  artikel  om  ankomsten,  forsynet  med  billede. 

De  fleste  artikler,  der  blev  skrevet,  var  velvillige  og  fordelagtige, 
enkelte  dog  med  et  let  sarkastisk  anstrøg. 

Desværre  afslog  Statsradiofonien  at  transmittere  koncerten.  Trods 
gentagne  henvendelser,  så  vel  fra  komitéens  som  fra  missionspræsi- 
dentens  side,  ønskede  den  ikke  at  udsende  koncerten  i  radioen.  Den 
officielle  begrundelse  var,  at  der  ikke  var  plads  på  programmet,  men 
man  skulle  synes,  at  det  så  ville  have  været  muligt  at  optage  koncer- 
ten på  stålbånd  og  udsende  den  en  anden  aften,  men  heller  ikke  dette 
ønskede  Radiofonien. 

I  Tabernakel-koret  synger  også  en  tidligere  missionær  i  den  danske 
mission.  Det  er  Phil  M.  Andersen,  der  i  begyndelsen  af  trediverne  vir- 
kede som  missionær  i  Danmark.  Der  var  et  hjerteligt  gensyn  mellem 

ham  og  de  søskende,  der  kendei'1  ham  fra  hans  missionærtid-  Under 
mødet  i  Odd-Fellow  Palæet  om  søndagen  blev  han  kaldt  frem  og 
holdt  på  dansk  en  kort  tale,  hvori  han  mindedes  sin  missionærtid  og 
tolkede  den  glæde,  det  var  for  ham  at  se  Danmark  igen. 

Som  omtalt  andetsteds  i  bladet  sang  de  mandlige  medlemmer  af 
Tabernakel-koret  søndag  eftermiddag  ved  en  koncert,  der  i  sidste 
øjeblik   var  blevet   arrangeret  i  Tivoli.   Der   var  kun   25   minutter  til 


Herrekoret  på  plænen  i  Tivoli. 

deres  rådighed,  men  i  løbet  af  det  korte  tidsrum  sang  de  en  række 
prægtige  sange,  der  indledtes  med  »Pilgrimskoret«  af  Tannhåuser  og 
også  omfattede  »Olav  Trygvason«  og  »0,  min  Fader«.  Ifølge  »Politi- 
ken« var  der  20.000  mennesker,  der  overværede  koncerten,  men  selv 
om  dette  tal  måske  er  overdrevet,  er  det  en  kendsgerning,  at  mange, 
mange  tusinder  med  begejstring  lyttede  til  de  skønne  mandsstemmer, 
der  klang  i  vor  gamle,  verdensberømte  have,  Tivoli. 


Tabernakel-koret  til  spisning  i  National-Scala  i  København. 


Efter  koncerten  i  Tivoli  samledes  korets  medlemmer  med  missionæ- 
rerne i  København  til  en  fællesspisning  i  National-Scala  inden  mødet 
kl.  19  i  kirken  på  Priorvej,  hvor  de  to  apostle,  Ezra  Taft  Benson  og 
Richard  L.  Evans  talte  til  forsamlingen. 


Korn,  hellige 


Kom,  hellige!  Fremad  og  frygter  ej, 

kun  med  mod  fremad  drag! 

Skønt  tornestrøet  kan  synes  denne  vej, 

Gud  er  med  dig  hver  dag. 

Os  bedre  er  at  jage  væk 

unyttig  kummer,  kval  og  skræk; 

og  fryd  bor  da  i  hver  en  sjæl  — 

Alt  er  vel!  Alt  er  vel! 

Efter  dåben  -  hvad  så? 

At  leve  evangeliet  i  hjemmet 

Hjemmet  er  en  grundlæggende  enhed  i  Kirken.  Med  alle  dets  hen- 
sigter og  formål  er  det  en  del  af  Kirken,  for  inden  for  dets  område 
skal  mange  af  Kirkens  hovedformål  udføres. 

Tempel-vielse. 

Hjemmet  er  baseret  på  ægteskab.  Den  rette  måde  at  indgå  ægteskab 
på  er  tempel-vielsen,  der  er  for  tid  og  evighed.  Ethvert  ægtepar,  der 
for  nylig  har  sluttet  sig  til  Kirken,  burde  se  frem  til  den  tid,  da  de 
kan  gå  til  templet  for  at  få  denne  ordinance  udført.  De  skulle  også 
have  planer  om  at  få  deres  børn  beseglet  til  sig  for  tid  og  evighed. 
Det  er  en  af  Kirkens  læresætninger,  at  familier  skulle  bindes  sammen 
på  denne  måde  ved  præstedømmets  magt  og  myndighed. 

Familie-bøn. 

En  af  de  vigtigste  ting  i  en  sidste  dages  helligs  families  liv  er  fa- 
miliebønnen, morgen  og  aften,  hver  dag.  At  knæle  sammen  på  denne 
måde  vil  belære  børnene  om  tro  og  bøn,  det  bringer  familierne  nær 
sammen,  og  bringer  Herrens  Ånd  ind  i  hjemmet,  hvad  der  er  så  nød- 
vendigt  for  harmonien   og   kærligheden   i   familiekredsen. 

Undervisning  af  børnene. 

Herren  har  åbenbaret,  at  det  er  alle  sidste  dages  hellige  forældres 
pligt  at  undervise  deres  børn  om  evangeliet  i  hjemmet,  idet  der  til- 
føjes, at  hvis  de  ikke  gør  det,  »skal  synden  hvile  over  forældrenes 
hoveder«.  (L.  &  P.  68:25—28). 

Det  er  Herrens  hensigt,  at  børnene  skal  undervises  på  denne  måde 
for  at  forberede  dem  til  dåben,  hvis  de  endnu  ikke  er  døbt.  Alderen 
for  dåb  af  børn  er  otte  år,  for  det  er  den  tid,  da  børnene  er  ansvar- 
lige i  Guds  øjne  for  deres  handlinger.  Børnene  må  belæres  og  omven- 
des, så  de  vil  adlyde  evangeliet. 

Visdomsordet. 

Det  skulle  være  en  vane  i  et  sidste  dages  helligt  hjem,  at  alle  efter- 
lever Visdomsordet.  Som  forældrene  giver  eksemplet,  således  vil  bør- 
nene følge  det. 

Tiende  i  hjemmet. 

Alle  medlemmer  af  familien  skulle  betale  tiende,  hvis  de  overhove- 
det har  nogen  indtægt.  Selv  børnene  skulle  opmuntres  til  at  betale  en 
fuld  og  ærlig  tiende  af  enhver  indtægt,  de  har,  enten  ved  at  udføre 
arbejde  i  hjemmet,  eller  ved  ekstra-arbejde,  de  udforer  uden  for  hjem- 
met. Forældrene  skulle  lære  deres  børn  denne  lov,  både  ved  belæring 
og  ved  eksempel. 

Tabernakel-koret  i  Odd-Ftjllo 


ow  Palæet  i  København. 


Tale  i  hjemmet. 

Forældre  bør  forstå,  at  børn  optager  vaner  og  idealer  fra  deres  for- 
ældre, enten  de  er  gode  eller  dårlige.  Der  burde  ikke  være  nogen  pro- 
fan tale  i  hjemmet,  ingen  dårlig  tale  af  nogen  slags,  ingen  løgn,  bag- 
talelse eller  kritik.  Dette  gælder  med  hensyn  til  alle,  indbefattet  vor 
næste  og  Kirkens  autoriteter.  Der  findes  ikke  nogen  lettere  måde  til 
at  lære  børn  at  miste  respekten  for  Kirkens  funktionærer  end  at  de- 
res forældre  taler  nedsættende  om  dem. 

Respekt  for  hinanden. 

Et  af  de  ti  bud  fremhæver  respekt  mellem  forældre  og  børn.  For 
at  vinde  deres  børns  respekt  må  forældrene  selv  være  respektable. 
Men  forældre  må  også  respektere  deres  børn  og  være  gode  og  retfær- 
dige imod  dem.  Børn  skal  ære  deres  fader  og  deres  moder,  være  ly- 
dige imod  dem  og  samarbejde  med  dem  for  at  udvikle  en  kristelig 
atmosfære  i  hjemmet. 

Velsignelse  af  de  syge. 

»Er  nogen  iblandt  jer  syg,  skal  han  kalde  menighedens  ældster  til 
sig,  og  de  skal  bede  over  ham,  efter  at  de  i  Herrens  navn  har  salvet 
ham  med  olie.  Så  vil  troens  bøn  frelse  den  syge,  og  Herren  skal  rejse 
ham  fra  sygelejet«.  (Jakob  5:14 — 15). 

Patriarkalske  velsignelser. 

Patriarkerne  i  Kirken  giver  velsignelser  til  værdige  medlemmer. 
Disse  velsignelser  åbenbarer  for  de  personer,  der  modtager  dem,  hvad 
deres  muligheder  er,  hvis  de  er  lydige  mod  sandheden.  Både  forældre 
og  børn  kan  modtage  disse  velsignelser.  Men  forældre  skulle  forberede 
deres  børn  omhyggeligt  til  denne  rige  oplevelse.  Patriarkerne  virker 
kun  i  Zions  stave.  Imidlertid  kan  personer,  der  bor  i  missionerne, 
hvis  de  er  værdige,  modtage  anbefalinger  fra  deres  grensforstander 
eller  missionspræsident,  der  tillader  dem  at  opnå  velsignelsen,  når 
og  hvis  de  besøger  en  patriark  inden  for  en  af  Kirkens  oprettede  stave. 

Familietimen. 

En  af  de  smukke  skikke  inden  for  Kirken  kaldes  familietimen.  For- 
ældre tilskyndes  til  at  holde  en  »familie-aften«  en  gang  om  ugen,  hvor 
alle  familiens  medlemmer  deltager.  Forældre  og  børn  giver  forskellige 
numre  på  familieprogrammet.  Disse  numre  kan  være  muntre,  alvor- 
lige, musikalske  eller  endog  omfatte  kunststykker.  Hovedformålet  er, 
at  hvert  medlem  af  familien  får  lov  til  at  deltage  i  en  sund  aktivitet 
for  de  andre  medlemmer  af  familien.  Forfriskninger  kan  udmærket 
serveres.  Alle  sådanne  aftener  skulle  indbefatte  en  eller  anden  direkte 
belæring  om  evangeliet  fra  forældrene,  og  skulle  begynde  og  slutte 
med  bøn. 

At  udføre  ting  sammen. 

Det  er  livsvigtigt  for  fremgangen  i  en  familie,  at  medlemmerne  læ- 
rer at  udføre  tingene  sammen  i  en  kærlighedens  og  samarbejdets  ånd. 
Familier,  som  arbejder  og  leger  og  dyrker  Gud  sammen,  får  den  stør- 
ste fremgang  i  livet. 

Mark  E.  Petersen, 

af  De  Tolv  Apostles  Råd. 


Nyt  fra  hjælpeorganisationerne 


Kvindelig  hjælpeforening 

Ærbødighed. 

Alle  sidste  dages  hellige  skulle  være  i  en  sådan  sindsstemning,  at 
de,  når  de  kommer  til  Herrens  hus,  bringer  med  sig  den  fredens  og 
kærlighedens  ånd,  den  hengivenhed  mod  Gud,  den  retskaffenhedens, 
retfærdighedens  og  menneskekærlighedens  ånd,  såvelsom  den  kærlig- 
hed til  Gud,  der  burde  være  karakteristisk  for  hver  mand  og  kvinde, 
som  er  medlem  af  Jesu  Kristi  Kirke  af  Sidste  Dages  Hellige. 

Guds  hus  er  et  fredens  hus,  et  sted,  hvor  kærlighed,  tilgivelse  og  bøn 
skulle  herske  — -  hvor  sjælen  kan  udtrykke  sit  oprigtige  ønske  over 
for  Gud  om  de  velsignelser,  som  den  har  brug  for.  Således  kan  alle 
mænd  og  kvinder,  som  mødes  her,  føle  i  deres  hjerte,  at  de  er  i  Her- 
rens nærhed.  At  hans  altseende  øjne  hviler  på  dem,  at  de  virkelig  er 
i  hans  nærhed,  og  at  de  er  kommet  her  for  at  dyrke  Gud,  for  at  få 
oplysning  og  forøge  deres  kundskab  og  deres  forståelse,  og  for  at 
bidrage  med  deres  evner,  deres  individuelle  indflydelse  og  deres  in- 
telligens til  gavn  og  velsignelse  for  alle,  der  er  tilstede. 

Det  er  denne  ånd,  som  skulle  karakterisere  de  sidste  dages  hellige 
— ■  ikke  stridens  ånd  eller  misundelsens  ånd,  men  den  ånd,  der  leder 
til  enighed. 

Sommetider  finder  vi  nogen  i  forsamlingen,  som  synes,  at  kirken 
er  et  vidunderligt  sted  til  at  tale  med  hinanden  og  forny  bekendtska- 
ber. Stands  et  øjeblik  og  tænk  over  dette,  og  jeg  er  sikker  på,  at  De 
vil  være  enige  med  mig  i,  at  De  ikke  med  vilje  forstyrrer  dem,  der 
prøver  på  at  høre  efter.  For  dem,  der  deltager,  enten  med  en  sang 
eller  en  tale,  er  det  meget  forstyrrende  at  se  nogle  i  forsamlingen, 
som  ler  og  hvisker  til  hinanden.  Hver  eneste  i  forsamlingen  har  ind- 
flydelse på  dem,  der  tager  del  i  programmet,  og  det  er  vor  pligt  at 
yde  dem  vor  moralske  støtte.  Bed  en  stille  bøn  for  dem,  der  deltager, 
så  De  kan  få  hjælp  og  inspiration  af  det,  De  horer.  Den,  der  har  ær- 
bødighed, vil  have  en  ydmyg  ånd,  der  samarbejder  og  er  opmærk- 
som. Vi  bør  sørge  for,  at  intet  ord  og  ingen  gerning  kan  forhindre 
Herrens  Ånd  i  at  være  tilstede. 

Vi  skulle  have  en  sådan  ærbødighed  for  det  sted,  hvor  vi  dyrker 
Gud,  at  høj  tale  og  latter  på  disse  steder  bør  undgås,  selv  når  det  er 
uden  for  selve  mødet.  Hvert  sted,  som  er  blevet  valgt  eller  bygget 
som  mødested  for  de  hellige,  skulle  behandles  med  ærbødighed,  så 
Herrens  Ånd  kan  dvæle  der,  når  vi  mødes.  Herren  har  lovet  os,  at 
hvor  selv  nogle  få  af  de  hellige  er  forsamlet  for  at  tjene  og  dyrke 
ham,  der  vil  hans  Ånd  også  være.  Det  afhænger  nu  af  os,  hvor  megen 
glæde  og  gavn  vi  kan  opnå,  når  vi  mødes  for  at  dyrke  vor  Gud. 

Mary  G.  Sorensen, 
Kvindelig  hjælpeforenings  hovedbestyrelse. 


Gensidig  Uddannelses-forening. 

Opmuntrer  vi  hverandre  —  eller  gør  vi  hverandre  modløse? 

For  ikke  så  længe  siden  traf  vi  et  menneske,  hvis  hobby  var  at 
finde  fejl  hos  andre.  Han  ledte  efter  trykfejl,  når  han  læste;  han  hørte 
efter,  hvilke  fejl  folk  gjorde,  når  de  talte,  og  han  kontrollerede  sine 
omgivelsers  handlinger  —  kun  for  at  finde  fejl. 

Sådant  et  menneske  ville  vi  ikke  anbefale  til  at  holde  en  stilling  i 
G.U.F.,  når  vi  kendte  til  hans  »hobby«,  men  alligevel  sker  det,  at  der 
er  nogen,  der  —  måske  uden  at  vide  det  ■ —  kritiserer  på  en  sådan 
måde,  at  det  fuldstændig  dræber  de  unges  begejstring  og  ønske  om  at 
deltage  i  aktiviteterne. 

Nogle  af  Kirkens  ledere  besøgte  engang  en  klasse  i  en  temmelig 
stor  gren.  Læreren  var  en  kundskabsrig  mand  med  alle  de  kvalifika- 
tioner, man  venter  sig  af  en  lærer,  men,  han  »elskede«  at  stille  spørgs- 
mål, som  han  regnede  med,  at  ingen  kunne  svare  på,  hvilket  i  høj 
grad  ydmygede  dem,  der  forsøgte. 

Hans  hensigter  var  uden  tvivl  gode  nok.  Han  prøvede  muligvis  at 
vise  klassemedlemmerne  hvor  lidt  de  vidste,  og  håbede  så  på,  at  det 
kunne  opmuntre  dem  til  at  studere  noget  mere-  Men  det  var  en  meget 
farlig  fremgangsmåde;  det  kunne  have  været  interessant  at  vide,  hvor 
mange  af  klassens  medlemmer  der  efterhånden  slet  ikke  turde  lukke 
munden  op. 

Afskrækkelse  er  Satans  redskab,  og  kritik  er  fader  til  afskrækkelse. 

Alle  ledere  bør  undgå  at  kritisere.  Man  når  meget  længere  med 
kloge  forslag.  Den  kloge  frugtavler  ved,  hvorledes  og  hvornår  han 
skal  beskære  træerne,  så  det  vil  gavne  dem,  men  ikke  skade  dem. 

Vi  har  i  Kirken  ca.  70.000  voksne  medlemmer  i  det  aronske  præste- 
dømme. Det  kunne  være  interessant  at  høre  dem  fortælle,  hvor  mange 
af  dem  der  holdt  op  med  at  være  aktive  på  grund  af  kritik. 

Vi  lærer  ved  selv  at  gøre  tingene  og  af  de  fejl,  vi  gør.  Ingen  af  os 
er  fuldkommen,  men  evangeliet  blev  givet  os,  for  at  vi  kunne  få  an- 
ledning til  at  blive  fuldkomne.  Hvis  kun  de,  som  har  de  mange  er- 
faringer, fik  lov  til  at  udføre  moget,  ville  der  jo  ikke  være  andre, 
der  kunne  udvikle  sig- 

Der  er  en,  som  har  sagt:  »Man  kan  fange  flere  fluer  med  nogle  få 
dråber  honning  end  med  al  den  eddike,  der  findes  i  hele  verden«. 

Virkelige  ledere  vil  indrømme  dette.  Der  er  nogle  af  de  unge,  der 
gør  et  dårligt  eller  halvdårligt  arbejde,  men  der  er  altid  noget  godt 
at  finde,  eller  et  venligt  råd  at  give,  så  de  kan  gå  fremad.  Et  lille  klap 
på  skulderen,  en  ekstra  opmuntring  vil  inspirere  til  at  blive  ved.  Det 
er  let  nok  at  få  de  øvede  og  villige  til  at  udføre  programmet,  men  det 
er  meningen,  at  alle  skal  have  lejlighed  til  det.  Find  på  noget,  så  selv 
de  uøvede  kan  være  med. 

Er  der  nogen  af  os,  der  som  ledere  slår  humøret  ned  hos  de  andre, 
selv  om  det  ikke  er  med  vilje?  Overtager  vi  hele  programmet,  når  der 
er  noget  særligt  på  færde,  og  lader  de  unge  sidde  og  se  til?  Planlægger 
vi  det  hele  uden  at  lytte  ret  meget  til  vore  rådgivere?  Hvis  vi  har  over- 
givet et  hverv  til  dem,  gør  vi  så  det  hele  selv  alligevel?  Eller  er  vi 
så  store  i  os  selv,  så  vi  ikke  behøver  at  høre  efter  dem,  der  står  over 
os  igen? 

Hver  eneste  dag  giver  så  mange  anledninger  til  at  kritisere  og  op- 
muntre. LAD  OS  OPBYGGE  OG  OPMUNTRE  HVERANDRE! 

Glenn  A.  Smith,  præsident. 

Søndagsskolen  og  Primary 

I  »Instructor«  har  Præsident  David  O.  McKay  givet  følgende  in- 
struktioner til  lærere  og  funktionærer. 

»Enhver,  som  har  tænkt  over  den  kunst,  det  er,  at  styre 
menneskene,  er  blevet  overbevist  om,  at  nationernes  skæbne 
afhænger  af  ungdommens  opdragelse.« 

Aristoteles. 

Den  store  og  mest  indflydelsesrige  faktor  i  klasseværelset  er  læ- 
reren. Det  er  hans  personlighed,  det,  han  tænker,  det,  han  er,  der  øver 
indflydelse  på  hans  elever,  mere,  end  det,  han  siger. 

Det  forekommer  mig,  at  lærerens  ansvar  og  kald  er  så  vigtigt,  lige 
meget,  hvor  han  er  indsat  som  leder  for  ungdommen,  at  det  må  være 
det  næststørste  ansvar  i  verden. 

Forældreværdigheden  er  .naturligvis  det  første  og  største,  men  hvor 
er  der  dog  få  kloge  forældre  i  verden!  Der  er  millioner  af  unge 
mennesker,  der  er  berøvet  den  rette  opdragelse! 

Det  er  på  ungdommens  rette  opdragelse  hjemmenes  renhed  og  be- 
ståen beror,  og  dermed  også  nationernes  sikkerhed  og  varighed.  Foræl- 
drene giver  barnet  livet;  læreren  lærer  ham  at  leve  livet  rigtigt.  De 
forældre,  som  gør  begge  dele,  er  sande  forældre-lærere. 

Lærerens  ansvar. 

Det  er  lærerens  ansvar  at  opvække  kærlighed  til  sandheden  og  et 
ønske  om  at  finde  lykke  ved  at  leve  et  retfærdigt  liv  i  barnet.  Verden 
går  måske   glip   af  en   videnskabsmand,   en   opdager,   en   mand,   hvis 

fremsynethed  kunne  fremskynde  den  dag,  da  broderkærlighed  og  fred 
skal  herske  overalt  —  i  det  barn,  der  får  den  forkerte  opdragelse. 
Det  er  mest  sandsynligt,  at  et  barn  er  en  skrøbelig  begyndelse  til  mæg- 
tig afslutning.  En  af  de  største  tragedier  i  livet  er  at  se  sådanne  mu- 
ligheder slået  i  stykker,  ligesom  de  skulle  til  at  starte- 

Enhver,  som  træder  ind  i  lærernes  række,  påtager  sig  samtidigt  an- 
svaret for  at  samarbejde  med  hver  eneste  af  de  unge,  som  er  betroet 
til  hans  vejledning.  Ud  af  en  levende  sjæl  skal  han  skabe  en  retskaf- 
fen karakter.  Men  lærerens  ansvar  slutter  imidlertid  ikke,  når  han 
har  undervist  eleven  i  de  positive  sandheder.  I  sjælens  have  er  der 
torne  og  tidsler  såvel  som  blomster  og  nyttige  planter.  Fordømmelse 
kommer  over  den,  som  knuser  en  sandhedsblomst  i  de  unges  sind  og 
sår  vildfarelsens  sæd  i  stedet.  Angående  dette  punkt  har  den  største 

af  alle  lærere  udtalt:  » Den,  som  forarger  en  af  disse  mine  mindste 

små,  som  tror  på  mig  (det  vil  sige:  får  dem  til  at  snuble),  for  ham 
var  det  bedre,  at  en  møllesten  blev  hængt  om  hans  hals,  og  han  blev 
kastet  i  havets  dyb.«  Matt.  18 :6. 

Jeg  tror  ikke,  der  er  et  eneste  normalt  barn,  som  ikke  på  et  eller 
andet  tidspunkt  i  sit  liv  stiller  de  evige  spørgsmål:  »Hvorfra  kommer 
vi?  Hvorfor  er  vi  her?  Hvor  går  vi  hen?« 

Når  ungdommen  stiller  sådanne  spørgsmål  til  læreren  i  Kirken,  kan 
han  uden  at  tøve  svare  i  overensstemmelse  med  Guds  åbenbarede  ord. 

At  så  sandhedens  og  troens  sæd  i  stedet  for  tvivlens,  er  lærerens 
ansvar  i  den  kritiske  periode  af  de  unges  liv.  Lær  dem  den  kendsger- 
ning, at  lydighed  mod  Herrens  ord  og  love  uundgåelig  vil  bringe  lykke 
og  frelse  til  menneskene.  DETTE  ER  SANDHED.  Der  er  med  andre 
ord  en  evigt  virkende  proces  i  den  moralske  verden:  belønning  eller 
gengældelse  i  forhold  til  lydighed  eller  ulydighed. 

En  bekræftelse  af  dette  finder  vi  i  Herrens  ord  til  Kain,  den  første 
i  jordens  historie,  som  var  ulydig:  »Du  ved,  at  når  du  handler  vel, 
kan  du  løfte  hovedet  frit;  men  handler  du  ikke  vel,  så  lurer  synden 
ved  døren.«  1.  Mos.  4:7. 

Det  samme  udtrykte  profeten  Joseph  Smith  således:  »Der  er  en  lov, 
uigenkaldelig  fastsat  i  himlene  før  denne  jords  grundvold  blev  lagt, 
ifølge  hvilken  alle  velsignelser  er  forjættede. 

Og  når  vi  opnår  en  velsignelse  fra  Gud,  så  er  det  ved  lydighed  mod 
denne  lov,  ifølge  hvilken  den  er  forjættet.« 

Den  unge  mand  fra  Vermont  kunne  ikke  af  sig  selv  have  givet  os 
en  sådan  filosofi;  den  fik  han  gennem  inspiration  af  det  evige  væsen, 
som  er  vor  Fader. 

Hvis  eleven  får  den  rigtige  opfattelse  af  denne  lov,  kan  læreren 
indplante  i  ham  den  tro,  som  er  sjælens  faste  anker. 

Tanker  er  frø  af  handlinger  og  går  forud  for  dem.  At  følge  Herrens 
ord  uden  at  have  et  inderligt  ønske  i  sit  hjerte  om  at  gøre  det,  vil  ikke 
gavne  ret  meget.  Snarere  vil  sådanne  udvendige  handlinger  afsløre 
hykleri,  en  synd,  som  Jesus  fordømte  meget  voldsomt.  »I  øgleunger! 
hvordan  kan  I  tale  godt,  når  I  er  onde?«  Matt.  12:34. 

Frelserens  stadige  ønske,  og  det,  han  hele  tiden  kæmpede  for,  var 
at  indprente  retfærdige  tanker,  rene  motiver,  høje  idealer  i  menne- 
skenes sind,  idet  han  jo  godt  vidste,  at  gode  ord  og  handlinger  uund- 
gåelig ville  følge  efter.  Han  vidste  det,  som  videnskaben  idag  bekræf- 
ter, at  had  og  jalousi  og  andre  onde  lidenskaber  ødelægger  et  menne- 
skes fysiske  styrke  og  virkelyst. 

Intet  menneske  kan  være  ulydig  mod  Guds  ord  og  ikke  lide  under 
det.  Det,  som  hele  tiden  beskæftiger  et  menneskes  tanker,  bestemmer 
som  regel  hans  handlinger  i  det  belejlige  øjeblik.  Et  menneskes  ka- 
rakter kan  bestemmes  af,  hvorledes  han  reagerer  overfor  sin  appetit 
og  sine  lidenskaber.  I  disse  reaktioner  afsløres  menneskets  styrke  til 
at  kontrollere  sig  selv  til  det  gode,  eller  tvinge  sig  selv  til  det. 

Mennesket  er  blevet  begavet  med  appetit  og  lidenskaber  til  livets 
bevarelse  og  slægtens  fortsættelse.  Disse  begavelser  vil  bringe  lykke 
og  glæde,  hvis  de  bliver  holdt  under  kontrol,  men  bruges  de  kun  til 
tilfredsstillelse,  fører  de  til  elendighed  og  moralsk  ødelæggelse. 

I  vor  tid,  hvor  beskedenhed  er  trådt  i  baggrunden  og  kyskhed  er 
blevet  en  gammeldags  dyd,  appellerer  jeg  til  mine  medarbejdere,  at 
de  underviser  ungdommen  i  at  holde  deres  sjæle  ufordærvede  og  ube- 
smittede. 

Det  er  en  lærers  pligt  og  ansvar  at  have  et  tiltalende  udseende,  når 
han  står  foran  sin  klasse.  Han  bør  også  være  så  fuld  af  håb  og  tro, 
så  det  stråler  fra  ham.  Vore  unge  mennesker  længes  inderligt  efter 
håb  og  tro. 

Hvad  ville  Herren  være  foruden  sine  børn?  Hvad  nytte  ville  jorden 
og  alle  de  andre  planeter  være  til,  hvis  der  ikke  var  levende  skab- 
ninger på  dem?  Hvilket  forunderligt  budskab  er  der  ikke  i  denne  gud- 
dommelige udtalelse:  »Thi  det  er  min  gerning  og  ære  at  tilvejebringe 
udødelighed  og  et  evigt  liv  for  menneskene.« 

Når  læreren  står  foran  sin  klasse,  bør  han  have  en  bøn  i  sit  hjerte. 
Det  er  lige  meget,  hvor  grundigt  han  ellers  har  forberedt  sig,  han 
vil  altid  have  brug  for  og  være  afhængig  af  en  højere  indflydelse.  Et 
eller  andet  sted  er  der  en  eller  anden,  som  netop  behøver  hans  ord, 
hans  indflydelse.  Bed  Gud  om,  at  du  vil  være  i  stand  til  at  give  ham 
det. 

Vær  i  dit  daglige  liv  et  eksempel  på  de  moralske  og  åndelige  idealer, 
som  prædikes  i  Jesu  Kristi  Kirke.. 

Hvis  lærerne  er  virkelig  oprigtige  i  deres  ønske  om  at  gøre  karak- 
terens udvikling  til  det  egentlige  mål  for  deres  undervisning- — ■sammen 
med  en  stærk  tro  på  Gud  og  vilje  til  at  holde  Kirkens  principper  — 
vil  de  selv  åbenbare  den  samme  tro  og  oprigtighed  i  deres  daglige 
liv.  De  vil  selv  være  det,  som  de  venter,  at  deres  elever  skal  blive- 
Hvis  det  ikke  er  således,  bliver  deres  undervisning  hul  og  meningsløs, 
deres  ord  bliver  blot  rungende  malm  og  klingende  bjælder. 

At  leve  et  retfærdigt  liv  i  overensstemmelse  med  de  højeste  etiske 
idealer  er  hver  eneste  lærers  ansvar. 

At  lede  ungdommen  til  at  kende  Gud,  til  at  tro  på  hans  lærdomme, 

til  at  have  tillid  til  ham  som  deres  Fader  og  til  at  finde  opmuntring 
og  fred  i  hans  kærlighed,  er  den  mest  ophøjede  gerning  for  en  lærer  i 
Jesu  Kristi  Kirke. 

Præsident  David  O.  McKay. 


tKredsfærernes  budskab. 

Trosartiklerne 

Artikel  13:  »Vi  tror,  at  vi  må  være  ærlige,  sandfærdige,  kyske,  vel- 
gørende og  dydige  og  gøre  godt  mod  alle «. 

Praktisk  religion. 
Dette  er  en  af  de  bedste  erklæringer  om  praktisk  religion,  der  no- 
gensinde er  skrevet.  Den  fastslår  klart  og  utvetydigt  Kirkens  holdning 
overfor  de  store  samfundsgrundsætninger,  med  en  tolerance,  der  pas- 
ser sig  for  en  stor  Kirke-  Kirkens  lærdomme  fastsætter  en  praktisk 
religion.  Den  er  ikke  et  koldt,  gammeldags  dogme.  Den  er  mere  end 
en  smuk  og  guddommelig  udkastet  plan,  som  man  kan  tænke  på  og 
beundre.  Den  er  mere  end  en  stor  livsfilosofi.  Den  er  mere  end  noget, 
man  kan  tale  om  om  søndagen  og  glemme  om  mandagen,  og  som  kan 
prises  i  salmer  og  prædikes  i  kirkebygninger.  Den  er  en  guddommelig 
livsplan,  åbenbaret  fra  himlen  og  optegnet  i  hellig  skrift.  For  at  være 
virksom  må  den  udtrykkes  i  handlinger  og  må  bæres  frem  og  i  enkelt- 
heder vises  i  vort  daglige  liv.  Den  må  finde  udtryk  i  de  strenge  og 
hårde  dyder,  som  er  grundlaget  for  en  sund  levevis.  Mormonismen 
lægger  stor  vægt  på  menneskelig  stræben.  Den  kræver,  at  menneskenes 
liv  passer  til  deres  stilling  i  samfundet.  I  forretningslivet  betyder  det 
1000  gram  på  et  kilo,  100  cm  på  en  meter,  og  at  ærlige  forpligtelser 
aldrig  kan  sættes  uden  for  loven.  Den  står  som  talsmand  for  redelig 
handel.  Den  står  for  fundamental  og  uovervindelig  hæderlighed,  hvad 
der  er  den  oprindelige  karakteregenskab,  selve  kernen  i  fredelige 
handlinger  mellem  mennesker  og  nationer.  Den  stadfæster,  at  en  kar- 
riere, der  er  bygget  på  noget  andet  grundlag,  er  sikker  på  at  smuldre 
bort;  at  et  »hæderligt  menneske  er  Guds  ædleste  værk«.  En  eller  an- 
den har  sagt:  »Verden  glæder  sig  ved  at  ære  det  menneske,  der  ikke 
vil  lyve,  som  siger  sandheden,  om  så  himlen  falder  ned.  Det  ubehage- 
lige mod,  der  kræves  til  altid  at  sige  sandheden,  til  at  være  ærlig,  er 
større  end  det  mod,  der  kræves  for  at  stå  overfor  blinkende  bajonetter 
og  tordnende  kanoner.  Men  til  trods  for  alt  dette,  med  mindre  vi  er 
forstående  overfor  de  fattiges  bønner,  med  barmhjertighed  husker  på 
de  ulykkelige,  med  mindre  vi  er  venlige  overfor  de  fremmede,  der 
kommer  indenfor  vore  døre,  tolerante  og  ærlige  overfor  andres  be- 
kymringer, med  mindre  vi  vedbliver  at  nære  vort  folks  idealer  og 
bestandig  holder  fast  ved  vore  fædres  tro,  er  vor  religion  ikke  gen- 
nemført.« 

ZKredslærermdernes  budskab 

»Mine  brødre,  vi  ser  nu,  at  Gud  ihukommer  alle  folk,  i  hvilket  land 
de  end  befinder  sig;  ja,  han  tæller  sit  folk,  og  hans  inderlige  barm- 
hjertighed dækker  hele  jorden «.  (Alma  26:37). 

Formål:  At  forsikre  os  om,  at  Gud  våger  over  alle  sine  børn. 


Hvor  er  det  beroligende  og  godt  at  vide,  at  Gud  tænker  på  os  alle- 
sammen! At  vide  at  hvor  som  helst  vi  bor,  det  være  sig  i  en  afkrog  af 
verden,  på  øerne  i  havet,  i  krigshærgede  lande  eller  under  under- 
trykkelse, kan  Gud  tage  sig  af  os  alle  og  er  interesseret  i  vort  velbe- 
findende. 

Det  er  slet  ikke  mærkeligt,  at  han  tænker  på  os.  Er  vi  ikke  hans 
egne  børn,  skabt  i  hans  billede  og  lignelse,  og  med  en  gnist  af  gud- 
dommelighed i  hver  enkelt  af  os?  Det  er  afgjort  mest  naturligt  for 
ham  at  kende  vort  opholdssted  og  vor  gøren  og  laden.  Han  er  til  sta- 
dighed villig  til  at  opretholde  os  og  lede  os. 

Vi  kan  ikke  alene  være  overbevist  om,  at  han  tænker  på  sine  børn, 
men  vi  kan  også  være  sikker  på,  at  han  hører  os,  dersom  vi  holder 
bønnens  dør  åben.  Og  hvordan  holdes  den  åben?  Kun  ved  retskaffen 
livsførelse  hos  dem,  som  ønsker  at  »komme  på  bølgelængde«. 

Da  vi  ved,  at  han  tæller  os  blandt  sine,  og  at  hans  nåde  og  barm- 
hjertighed udstrækker  sig  til  hele  jorden,  gør  det  det  lettere  for  os 
at  antage  det  ansvar  og  de  byrder,  vi  bliver  kaldet  til  at  bære.  Vi  ved, 
at  der  altid  er  en,  som  vi  kan  stole  på,  til  hvem  vi  kan  gå  for  at  få 
vejledning.  Vi  er  ikke  alene  i  verden.  Ligegyldigt  hvor  mørke  og  truen- 
de modløshedens  og  elendighedens  skyer  er,  så  er  vi  ikke  fortabt  for 
Gud  —  vi  er  ikke  glemt.  Det  er  muligt  at  have  hans  ånd  som  stadig 
vejleder.  Sammen  kan  vi  klare  enhver  storm  og  ethvert  uvejr. 

Gud  afvender  ikke  altid  de  ulykker,  som  sker  rundt  omkring  i  ver- 
den, og  som  plager  os,  fordi  folk  må  benytte  sig  af  deres  frie  vilje. 
Ugudelige  menneskers  handlinger  kan  bringe  lidelser  til  mange,  som 
er  uskyldige.  Men  Herren  kan  og  vil  give  os  styrke,  tro  og  trøst,  hvis 
vi  søger  noget  sådant  af  ham,  så  at  vi  kan  leve  livet  modigt  og  tappert. 

Vi  har  hørt  om  mange  tilfælde,  hvor  enkeltpersoner  under  forskel- 
lige forhold  har  følt  vor  himmelske  Faders  støttende  indflydelse. 
Mange  har  bevidnet,  at  de  har  følt  hans  gode  og  hjælpende  ånd  under 
forfærdelige  krigsoplevelser,  atter  andre  hævder,  at  de  har  modtaget 
inspiration  af  ham  i  naturens  store  stilhed.  Mange  har  fundet  trøst 
af  ham  i  sygdomstilfælde  og  i  sorgens  og  nødens  tid. 

Lad  os  ikke  blive  modløse,  selv  om  vi  opdager,  at  vi  må  leve  midt 
i  trange  og  vanskelige  forhold,  som  ofte  kommer  til  os  for  vor  egen 
personlige  udviklings  skyld-  Husk  på,  at  ikke  een  af  os  behøver  at 
være  langt  borte  fra  vor  himmelske  Fader.  Kun  vor  indstilling  og  vor 
livsførelse  kan  holde  os  borte  fra  ham. 

Personlige  nyheder  fra  nær  og  fjern. 
Fødselsdage: 

København:  Den  6.  oktober  fylder  søster  Fanny  Jacobsen,  Offen- 
bachsvej  14,  70  år.  Hjertelig  til  lykke! 

Den  16.  oktober  fylder  søster  Dagmar  Petersen,  Sundparken  37,  85 
år.  Hjertelig  til  lykke! 

Den  31.  oktober  fylder  søster  Ane  Marie  Frederiksen,  Utterslevgaard 
8,  65  år.  Hjertelig  til  lykke! 

Bryllup  i  USA:  Tidligere  missionær  i  den  danske  mission,  Jerry  L- 
Jorgensen,  viedes  den  26.  august  i  Salt  Lake  Templet  til  LaRae  Wat- 
kins.  Stjernen  ønsker  hjertelig  til  lykke! 

Bryllup  i  USA:  Tidligere  missionær  i  den  danske  mission,  Val  Gene 
Day,  viedes  d.  8.  september  i  St.  George  Templet  til  Billie  Faye  Evans- 
Stjernen  ønsker  hjertelig  til  lykke! 

Bryllup  i  USA:  Tidligere  missionær  i  den  danske  mission,  Hobert 
Lee  Stay,  viedes  den  10.  september  i  St.  George  Templet  til  Nancy  Lou 
Russell.  Stjernen  ønsker  hjertelig  til  lykke! 

Hilsen  fra  USA:  Familierne  Marinus  Madsen,  Hyrum,  Utah,  Verner 
Andersen,  Salt  Lake  City,  og  Gerda  Christensen,  Salt  Lake  City,  alle 
tidligere  Aalborg,  sender  de  hjerteligste  hilsener  til  missionærer,  sø- 
skende og  venner  i  Danmark. 

Hilsen  fra  USA:  Tidligere  missionærer  i  den  danske  mission,  T.  A. 
Madsen  og  hustru,  som  er  bedsteforældre  til  nuværende  missionær  i 
Danmark,  Boyd  Friel,  sender  fra  deres  hjem  i  Provo,  Utah,  de  hjerte- 
ligste hilsener  til  alle  søskende  og  missionærer  i  Danmark. 

Nyt  fra  USA:  Tidligere  missionær  i  den  danske  mission  K.  Boyd 
Baugh  og  hustru  Donna  fik  den  16.  august  en  søn.  Stjernen  ønsker 
hjertelig  til  lykke! 

|     Bemærk!  Manuskripter  til  næste  nummer  af  »Stjernen«  skal  ind-     1 
=  sendes  inden  den  5.  ds.  I 


Fra  missionsmarken 


Aarhus:  Lørdag  den  13.  august  havde  Kvindelig  hjælpeforening  i 
Aarhus  gren  inviteret  grenens  ældre  medlemmer  på  udflugt.  Det  var 
en  flok  muntre  og  glade  mennesker,  der  mødte  op  i  kirken  kl-  14, 
hvor  de  blev  bænket  omkring  de  smukt  pyntede  borde  og  nød  choko- 
laden og  det  dejlige  hjemmebag,  alt  imens  de  underholdt  hinanden. 
Kl.  16  holdt  to  charabanc'er  for  døren  og  førte  festens  deltagere  på 
en  halvanden  times  tur  i  det  grønne.  Kl.  17,30  var  de  tilbage  i  kirken 

igen,  hvor  Kvindelig  hjælpeforenings  præsidentskab  havde  sørget  for 
varm  mad  og  smørrebrød  til  dem  alle.  Under  måltidet  havde  flere  af 
deltagerne  ordet,  og  efter  at  maden  var  fortæret,  tog  ældste  Paul  M. 
Andersen  dem  med  sit  filmsapparat  på  en  længere  tur  gennem  Dan- 
mark. Søster  Kirstine  Anker  gav  nogle  muntre  oplæsninger,  og  søster 
Carla  Larsen  sang  to  sange.  Inden  festen  sluttede,  blev  der  serveret 
rabarberkage.  Kl.  20  brød  alle  op  efter  en  dejlig  dag.  —  Desværre  var 
der  kun  22  tilstede,  og  vi  vil  gerne  herigennem  opfordre  alle  til  at 
møde  op,  når  Kvindelig  hjælpeforening  kalder;  vi  kan  love,  at  I  vil 
ikke  blive  snydt. 

Mandag  den  15.  august  var  Kvindelig  hjælpeforening  igen  værter 
ved  en  festaften,  denne  gang  for  foreningens  medlemmer  og  venner. 
Denne  aften,  der  egentlig  var  berammet  til  den  29.  august,  var  flyttet 
til  den  15.  august.  Det  blev  en  rigtig  hyggelig  aften,  hvor  alle,  unge 
som  ældre,  morede  sig  med  forskellige  selskabslege.  Til  sidst  blev  der 
serveret  en  forfriskning.  Tilstede  16.  B.  H. 


Hjørring:  Lørdag  den  6.  august  afholdtes  i  Hjørring  en  fest  i  an- 
ledning af  missionspræsident  og  søster  Junius  M.  Sorensens  besøg, 
og  også  som  velkomstfest  for  ældste  Peer  Konnerup  Kristensen,  som 
lige  havde  afsluttet  sin  mission  efter  sidst  at  have  virket  som  distrikts- 
præsident  for  Esbjerg  distrkt. 

Festen  indledtes  med  et  underholdningsprogram  med  forskellige 
sange  og  oplæsning  samt  nogle  spændende  konkurrencer,  hvori  søster 
Mary  G.  Sorensen  vandt  prisen  som  Hjørrings  bedste  kartoffelskræl- 


Missionspræsidenifamilien  i  Hjorring. 

ler,  og  Kvindelig  hjælpeforenings  præsidentinde  i  Hjørring  gren,  sø- 
ster Ruth  K.  Kristensen,  vandt  i  konkurrencen  om  æggehvidepisk- 
ning. 


Festaften   i   Hjørring   gren. 


Efter  underholdningen  serveredes  sodavand,  is  og  kage,  og  der  af- 
sluttedes med  dans  til  grammofon  for  de  danselystne.  Det  var  en 
festlig  aften,  som  medlemmerne  i  Hjørring  gren  var  glade  for,  og  vi 
takker  missionspræsidentparret  samt  de  udenbys  søskende  og  mis- 
sionærer for  deres  tilstedeværelse,  som  gjorde  aftenen  særlig  festlig. 
Tilstede  63.  E.  D.  J. 


Silkeborg:  Lørdag  den  13.  august  afholdt  Kvindelig  hjælpeforening 
i  Silkeborg  gren  spisning  for  rentenyderne  i  grenen.  Spisningen  be- 
gyndte kl.  18-  Præsidentinden,  søster  Sonja  Rasmussen,  bød  velkom- 
men, og  grensforstanderen,  broder  Frode  Sørensen,  velsignede  ma- 
den, der  bestod  af  flæskesteg  med  agurkesalat  og  is  med  annanas  og 
vafler.  Medens  vi  sad  ved  det  smukt  pyntede  bord  og  nød  den  dejlige 
mad,  var  der  underholdning  af  forskellig  art,  bl.  a.  klaversoli,  sang 
af  forskellige  søskende,  tale  til  de  ældre,  sketches,  sjællandsk  oplæs- 
ning, fællessange  og  sang  ved  Kvindelig  hjælpeforenings  sangkor.  Til 
slut  takkede  præsidentinden  alle,  der  havde  været  tilstede  og  været 
med  til  at  gøre  aftenen  så  hyggelig  og  god.  Vi  sang  derefter  »Kærlig- 
hed er  lysets  kilde«,  og  broder  Svend  Larsen  fra  Aarhus  sluttede  med 
taksigelse.  De  ældre  søskende  var  glade  og  taknemmelige  for  alt, 
hvad  der  var  blevet  gjort  for  dem,  og  alle,  der  havde  været  tilstede, 
var  enige  om,  at  de  havde  tilbragt  en  dejlig  og  opbyggende  aften  sam- 
men. Tilstede  22.  A.  N. 

Hjørring:  Lørdag  den  20.  august  begyndte  Primary  i  Hjørring 
gren  efter  længere  tids  ophold.  Mødet  blev  ledet  af  præsidentinden, 
søster  Rosa  Pedersen.  Der  åbnedes  med  sangen  »Giv,  sagde  den  lille 
bæk«  og  bøn  ved  søster  Kirsten  Christensen.  Efter  sangen  »En  gang 
var  Jesus  et  lille  barn«  var  der  en  sang  af  tre  af  pigerne,  hvorefter 
tiden  blev  overgivet  til  søster  Andersen  fra  Aalborg,  som  lærte  bør- 
nene forskellige  lege  og  sange.  Vi  sang  til  slut  »Jeg  elsker  Gud«,  og 
søster  Pedersen  fra  Aalborg  sluttede  med  bøn.  Inden  børnene  gik  hjem, 
blev  de  trakteret  med  hjemmelavet  is,  hvad  der  vakte  stor  lykke.  Der 
var  33  børn  tilstede. 

Lørdag  den  27.  august  og  lørdag  den  3.  september  var  der  endnu 
flere  tilstede,  ikke  på  grund  af  isen,  men  på  grund  af  de  hjælpsomme, 
elskværdige  lærerinder.  Vi  vil  håbe,  at  Gud  vil  fortsætte  med  at  vel- 
signe enhver,  der  har  andel  i  at  oplære  børnene.  K.  C. 

Aarhus:  Lørdag  den  27.  august  holdt  søndagsskolen  i  Aarhus  ud- 
flugt. Vi  startede  fra  kirken  i  bus  og  private  hiler  kl.  15  mod  Himmel- 
bjerget. Vi  kørte  ikke  direkte  dertil,  men  gennem  en  specielt  tilrette- 
lagt tur  havde  vi  lejlighed  til  at  se  et  stykke  af  det  øvrige  Danmark, 
inden  vi  nåede  Himmelbjerget.  Eftermiddagen  gik  med  leg  og  sang, 
hvor  der  bl.  a-  var  præmieuddeling.  Kl.  17,30  spiste  vi  den  medbragte 
mad,  og  bagefter  gik  legen  videre,  indtil  bussen  kom  for  at  føre  os 
hjem  igen.  Vi  var  i  Aarhus  igen  kl.  ca.  21,  trætte,  men  glade  efter  en 
dejlig  dag.  Der  deltog  27  børn  og  40  voksne.  B.  H. 

Aarhus:  Den  20.  september  1954  startede  ulvearbejdet  i  Aarhus 
gren  under  ledelse  af  søster  Anna  Poulsen.  Hun  startede  den  første 
mødeaften  med  2,  siger  og  skriver  to,  drenge.Nu,  et  år  efter,  tæller  flok- 
ken 18  drenge  og  3  førere,  en  stor  fremgang  på  kun  et  år-  Jeg  synes, 
det  her  er  på  sin  plads  at  takke  søster  Poulsen  og  hendes  to  hjælpere, 
Rita  og  Grethe,  for  deres  store  arbejde  med  disse  drenge.  Når  vi 
ser,  at  der  for  et  år  siden  kun  var  to  drenge  i  den  alder,  og  nu  er  der 
18,  kan  vi  alle  se,  at  det  er  til  gavn  for  vort  ungdomsarbejde,  disse 
tre  ofrer  deres  fritid;  tænk  kun  på,  om  vi  kan  beholde  bare  nogle  få 
af  dem  som  medlemmer,  når  de  bliver  voksne,  hvor  meget  er  der  så 
ikke  nået.  Flokken  deltog  i  foråret  i  Divisionens  Ulveturnering,  hvor 
de  fik  en  fin  placering,  og  i  deres  sommerlejr  udførte  de  også  et  fint 
stykke  missionærarbejde,  da  de  var  sammen  med  to  andre  flokke, 
som  på  den  måde  lærte  om  kirken.  Nu  sidst  var  de  med  til  Divisonens 
årsoptakt,  hvor  de  mødte  100  pet.,  fint,  fint!  »g«. 

Igen  i  år  havde  spejdertroppen  held  til  at  blive  den  bedst  møn- 
strede trop  i  Aarhus  Divisionens  årsoptakt.  Det  er  nu  2.  år  vi  modtog 
det  røde  silkebånd  som  bedst  mønstrede  trop;  det  er  noget,  som  vi 
kan  være  stolte  af,  for  der  er  mange  troppe,  som  gør  alt,  hvad  de 
kan,  for  at  blive  bedst  mønstrede  trop.  Hver  gang  vi  bliver  kaldt  frem, 
lyder  det  altid :  »Nå,  nu  var  det  igen  mormonerne  fra  17.,  der  kla- 
rede det  bedst  eller  blev  placeret«. 

Må  vi  altid  være  i  stand  til  at  vise  det  samme  eksempel  fremover, 
så  vi  kan  vise  andre  vejen  til  Guds  sande  evangelium,  er  min  bøn  i 
Jesu  Kristi  navn.  Amen.  Svend. 

Bornholm:Udflugt  til  Skovly:  Sol,  regn,  vand,  sand  —  alle  disse 
ting  er  meget  nødvendige,  når  man  skal  have  en  god  tid  her  på  Dan- 
marks klippeø- 
Vi  havde  netop  den  rette  blanding  af  disse  ingredienser  til  at  få  en 
dejlig  tid  på  vor  udflugt  til  Skovly  den  8.  august.  Vi  var  alle  enige 
om,  at  vi  aldrig  kam  få  en  god  udflugt,  med  mindre  vi  får  regn  til  at 
sætte  liv  i  tingene! 

De  yngre  og  mere  energiske  spillede  bold  på  stranden,  medens  de 
ældre  var  tilfredse  med  at  sidde  på  stranden  og  nyde  solen,  der  af 

og  til  brød  gennem  skyerne,  eller  den  friske  brise,  der  blæste  ind 
fra  Østersøen. 

Da  vi  var  trætte  af  at  være  ved  stranden,  trak  vi  os  tilbage  til  et 
skyggefuldt  sted,  hvor  vi  spiste  vor  medbragte  frokost. 

Det  var  en  dejlig  dag  for  alle  de  12,  der  var  med.  G.  M.  R. 


Udflugt  på  Bornholm. 


Bornholm  Møde:  Onsdag  den  24.  august  kom  2.  rådgiver  i  mis- 
sionspræsidentskabet,  præsident  Grant  R.  Ipsen,  og  distriktspræsident 
A-  Gary  Anderson  på  en  fransk  visit  til  det  charmerende  Bornholm. 
Det  blev  en  meget  interessant  dag  for  os  alle. 

Både  præsident  Ipsens  og  præsident  Andersons  familier  stammer 
fra  den  lille  ø,  og  derfor  tog  vi  en  tur  rundt  på  øen.  Vi  var  desværre 
ikke  så  heldige  at  finde  direkte  slægtninge,  men  vi  fandt  tre  gamle 
gårde,  som  deres  forfædre  har  ejet  i  gamle  dage-  Vi  blev  alle  steder 
godt  modtaget,  og  vi  havde  alle  steder  lejlighed  til  at  prædike  evan- 
geliet for  de  folk,  vi  talte  med,  og  forklare  om  kirken  og  hvorledes 
den  er  blevet  genoprettet  i  vore  dage. 

Dagens  højdepunkt  var  et  møde,  vi  havde  på  hotel  Dana.  Hovedta- 
lerne var  præsident  Ipsen  og  præsident  Anderson.  De  valgte  Mormons 
Bog  som  emne.  Mellem  talerne  sang  en  kvartet,  bestående  af  missionæ- 
rerne, tre  sange. 

Så  blandede  vi  underholdning  med  religion,  idet  vi  viste  to  films 
for  vore  tilhørere.  Efter  filmene  serverede  vi  is  og  sodavand  for  for- 
samlingen. Mødet  var  velbesøgt,  der  var  36  tilstede. 

Næste  dag  gav  de  to  besøgende  ældster  de  lokale  ældster  instruk- 
tioner angående  missionærarbejdet- 

Efter  to  travde  dage  gik  de  to  præsidenter  om  bord  på  båden  og 
stævnede  mod  København.  G.  M.  R. 

Varde:  Hvor  findes  den  tro,  som  Kristus  talte  om,  dengang  han 
var  her  på  jorden?  Mange  folk  i  vore  dage  siger,  de  tror  på  Gud,  men 
i  gerning  ser  man  ikke  noget  tegn  på  tro,  tværtimod  »fortæller«  ger- 
ningerne det  modsatte.  De  fleste  folk  læser  aldrig  Bibelen.  Jesus  sag- 
de: »Dersom  I  elsker  mig,  så  hold  mine  befalinger.«  Hvordan  kan 
man  sige,  man  tror  på  ting,  man  ingen  kendskab  har  til,  kan  man 
efterleve  en  lov,  man  ikke  kender? 

Jeg  husker,  disciplene  engang  drøftede,  hvem  der  mon  var  den 
største  i  himmeriget.  Jesus  kaldte  på  et  lille  barn  og  stillede  det  midt 
iblandt  dem  og  sagde  disse  vidunderlige  ord:  »Uden  at  I  omvender 
jer  og  bliver  som  dette  lille  barn,  kommer  I  ingenlunde  ind  i  Guds 
rige.« 

Her  i  Primary  i  Varde  har  vi  erfaret  sandheden  i  disse  vidunderlige 
ord,  her  mærker  vi,  hvor  troen  er  stærkest  til  at  akceptere.  Børnene 
er  så  rene  som  nyfalden  sne,  ubesmittede  af  verden,  de  modtager  al 
sandhed,  uanset  om  det  strider  mod  deres  egen  overbevisning.  Mange 
mennesker  står  i  fare  for  deres  frelse,  fordi  de  ikke  vil  omvende  sig 
og  blive  som  børn.  Børn  er,  som  i  lignelsen  om  sædemanden,  den 
gode  jord,  hvor  sæden  får  lov  til  at  spire  og  vokse. 

Må  Gud  velsigne  og  hjælpe  alle,  som  oprigtigt  søger  efter  sandhe- 
den, til  at  omvende  sig  og  blive  som  et  barn,  der  vil  modtage  al  sand- 
hed, for  det  er  større  at  lyde  end  at  byde.  Hvor  findes  den  mand  eller 
kvinde,  som  ikke  vil  anerkende  sandheden  i  det  vidunderlige  skrift- 
sted i  Ordspr.  16:32:  »Større  end  helt  er  sindig  mand,  større  at  styre 
sit  sind  end  at  tage  en  stad.«  Dette  er  vor  bøn  i  Jesu  Kristi  navn. 
Amen. 

Ældsterne  Basmus  Jensen  og  Grant  Smith. 


Primary  i  Varde. 

Aarhus:  Onsdag  den  31.  august  afsluttede  vi  denne  måneds  fest- 
ligheder med  et  sammenskudsgilde  for  M-mænd  og  Gleaner-piger. 
Efter  at  vi  havde  overværet  forprogrammet,  drog  alle  M-mænd  og 
Gleaner-piger  ud  til  broder  og  søster  Sørensens  hjem  på  Trøjborg. 
Her  morede  alle  sig  med  selskabslege,  morsomme  historier  o-  s.  v. 
Dansen  gik  ligeledes  under  de  kulørte  lygters  skær  fra  altanen.  I  af- 
tenens løb  blev  der  serveret  morsomme  flutes,  belagt  med  forskelligt 
pålæg.  Tilstede  17. 

Vi  er  meget  taknemmelige  for,  at  vi  kan  have  så  stor  en  klasse,  at 
vi  kan  have  den  organiseret  og  være  i  stand  til  at  gennemføre  vore 
programmer,  og  vi  håber,  at  mange  flere  unge  vil  slutte  sig  til  os  og 
prøve  på  at  arbejde  for  at  blive  Guld-Gleaner  eller  Master  M-mænd. 

B.  H. 

Odense:  Kvindelig  hjælpeforening  i  Odense  gren  afholdt  tirsdag 
den  9.  august  sin  årlige  udflugt.  Deltagerne  samledes  i  kirken  kl. 
15,30,  hvor  turen  indledtes  med  bøn.  Vi  kørte  derefter  med  bus  til 
Zoologisk  Have  og  Tivoli,  som  var  turens  mål.  Vejret  var  strålende, 
og  alle  havde  medbragt  godt  humør.  Vi  tilbragte  et  par  gode  og  for- 
nøjelige timer  i  den  smukke  have,  dels  med  at  se  på  dyrene  og  dels 
med  forskellige  forlystelser  i  Tivoli.  Glade  og  tilfredse  med  turen  og 
med  god  appetit  tog  vi  tilbage  til  kirken,  hvor  lækkert  smørrebrød, 
tilberedt  af  flittige  søstre,  ventede  os.  Vi  havde  en  hyggelig  tid  sammen, 
medens  vi  nød  den  veltillavede  mad  med  sodavand  til,  og  alle  var 
enige  om,  at  vi  atter  i  år  havde  haft  en  vellykket  udflugt  i  Kvindelig 
hjælpeforening.  Tilstede  14.  T.  J. 

Odense:  Lørdag  den  20.  august  afholdt  Odense  grens  søndagsskole 
en  udflugt.  Vi  samledes  i  kirken  kl.  14,30,  hvor  vi  indledte  turen  med 
bøn,  hvorefter  vi  i  det  strålende  sommervejr  kørte  med  busser  til 
Allerup  gamle  have  med  friluftsbad.  Straks  efter  ankomsten  begyndte 
vi  med  forskellige  konkurrencer,  som  søndagsskoleforstanderen,  bro- 
der Grundt  Larsen,  havde  arrangeret  for  både  børn  og  voksne.  Der 
startedes  med  æggevæddeløb,  dernæst  tovtrækning  og  til  slut  parløb; 
det  var  til  stor  morskab  for  alle  og  til  glæde  for  vinderne,  som  fik 
overrakt  en  lille  præmie,  hvilket  gjorde  megen  lykke.  Derefter  var 
der  frit  valg  mellem  boldspil  og  en  forfriskende  dukkert  i  friluftsba- 
det. Kl.  18  nød  vi  med  god  appetit  vor  medbragte  mad.  Børnene  fik 
hver  en  is,  og  der  omdeltes  bolcher  og  tyggegummi,  som  var  en  for- 
æring fra  nogle  små  amerikanske  gæster. 

Broder  Klokker-Hansen  og  broder  Elm  holdt  hver  en  22/2  minuts 
tale  i  form  af  en  morsom  sang.  Der  var  også  anledning  til  at  gå  en 
tur  i  de  skønne  omgivelser,  så  det  var  en  helt  igennem  både  skøn  og 
morsom  udflugt.  Alle  var  godt  tilfredse  med  turen,  da  vi  kl.  20  steg 
ind  i  busserne  for  at  køre  hjem  til  kirken,  hvor  vi  sluttede  med  sang 
og  bøn.  Tilstede  var  ialt  46.  T.  J. 

DÅB 


SKIVE: 

14.  august: 

Maren  Kirstine  Larsen,  døbt  af 
ældste  Blaine  P.  Jensen,  hånds- 
pålæggelse af  samme. 

KØBENHAVN: 

7.  august: 

Jan  Felix  Gredsted  Hasbo,  døbt 
af  Flemming  Eliasen,  håndspå- 
læggelse af  ældste  William  Murri. 

Inger  Løvgreen  Hasbo,  døbt  af 
ældste  Gilbert  T.  Olsen,  håndspå- 
læggelse   af   Flemming   Hall. 

Anni  Hasbo,  døbt  af  Thorkild 
Dressø,  håndspålæggelse  af  æld- 
ste Juan  S.  Hansen. 

Nina  Hasbo,  døbt  af  ældste  Roy 
T.    Rasmussen,      håndspålæggelse 
af  Ole  C.  Petersen. 
2  1.  august: 

Grethe  Hansen  Nielsen,  døbt  af 
ældste  Olaf  MacLynn  Madsen, 
håndspålæggelse  af  ældste  Marius 
Christensen. 

Ellen  Johansen,  døbt  af  Gustav 
Olsen,    håndspålæggelse   af   Flem- 
ming Hall. 
2  8.  august: 

Annine  Albertine  Lupian,  døbt 
af  Bent  Poulsen,  håndspålæggelse 
af  Harry  Petersen. 

AMAGER: 

1  4.  au  gu  st: 

Iris  H.  A.  Jensen  Thilst,  døbt 
af  ældste  Enoch  Henriksen, 
håndspålæggelse  af  samme. 


Grethe  Birgitte  Thilst,  døbt  af 
ældste  Enoch  Henriksen,  hånds- 
pålæggelse af  samme. 

2  1.  august: 

Otto  Vølund  Mortensen,  døbt 
af  ældste  Enoch  Henriksen, 
håndspålæggelse  af  ældste  Keith 
Mortensen. 

Britta  Brinck  Mortensen,  døbt 
af  ældste  Enoch  Henriksen,  hånds- 
pålæggelse af  ældste  Keith  Mor- 
tensen. , 

Karen  Brinck  Mortensen,  døbt 
af  ældste  Enoch  Henriksen,  hånds- 
pålæggelse af  samme. 

Peter  Brinck  Mortensen,  døbt 
af  ældste  Enoch  Henriksen,  hånds- 
pålæggelse  af  Villy   Sørensen. 

BANDERS: 

14.  august: 

Johanna  Petersen  Jensen,  døbt 
af  ældste  Marlin  R.  Anderson, 
håndspålæggelse   af  samme. 

ESBJERG: 

17.  juli: 

Connie  Nikolaisen,  døbt  af  æld- 
ste De  Von  Jensen,  håndspålæg- 
gelse af  ældste  Grant  J.  Smith. 

3  1.  juli: 

Carl  August  Schmidt,  døbt  af 
ældste  Gary  L.  Jensen,  håndspå- 
læggelse af  ældste  Robert  L. 
Baldwin. 


Bemærk:  Til  underretning  for  redaktionen  skal  manuskrip- 
ter til  »Stjernen«  altid  være  forsynet  med  underskrift  eller  i 
hvert  fald  med  forbogstaver. 

Velsignelser: 

København:  7.  august:  Johannes  Djong  Alling  og  Birthe  Emmy  Ry 
ding  Dahl  Allings  søn,  Jack  Alling,  velsignet  af  Harry  Petersen. 


Ordinationer: 

Randers:  14.  august:  Kaj  Fritz  Jacobsen  ordineret  til  diakon  af 
Christian  B.  Frandsen. 

Aarhus:  7.  august:  Martin  Peter  Sørensen  ordineret  til  diakon  af 
ældste  Blaine  P.  Jensen. 

Nils  Sørensen  ordineret  til  diakon  af  ældste  Paul  M.  Andersen. 

Peter  Sørensen  ordineret  til  diakon  af  Lauritz  Larsen. 

Søren  Sørensen  ordineret  til  diakon  af  ældste  Blaine  P.  Jensen. 

14.  august:  Poul  Erik  Sørensen  ordineret  til  diakon  af  Svend  Aage 
Staking. 

Ingvard  Sigvald  Pedersen  ordineret  til  lærer  af  Arthur  Viggo  Haun. 

21.  august:  Elo  Harald  Poulsen  ordineret  til  diakon  af  Sidenius  R. 
T.  Neergaard. 

Jørn  Frede  Espersen  ordineret  til  præst  af  Lauritz  Larsen- 
Jørn  Julius  Christensen  ordineret  til  præst  af  ældste  Niels  Henry 
Larsen. 

Amager:  7.  august:  Peter  Ludvig  Rasmussen  ordineret  til  lærer  af 
ældste  Grant  R.  Ipsen. 

Einar  Sørensen  ordineret  til  diakon  af  Villy  Sørensen. 

Leo  Hansen  ordineret  til  diakon  af  Helgo  Jensen. 

Hjørring:  7.  august:  Svend  Christensen  ordineret  til  diakon  af 
ældste  Charles  Kay  Cochrane. 


Dødsfald: 

København:  Den  18.  juli  døde  søster  Oline  Mathilde  Jørgensen  An- 
dersen, 82  år  gammel,  og  blev  begravet  fra  kirken,  Priorvej,  den  23. 
juli.  Æret  være  søster  Andersens  minde! 


Emigrationer: 

København:  Den  24.  juni  er  Beate  Sørensen  emigreret  til  Salt  Lake 
City,  Utah. 

Aalborg:  Arne  Nielsen,  Jytte  Agnethe  Jensen  Nielsen  og  Niels  Chri- 
stian Birger  Nielsen  er  i  juni  måned  emigreret  til  Los  Angeles,  Califor- 
nien. 

Kirsten  Faber  Petersen  er  i  juni  måned  emigreret  til  Heber  City,Utah. 

Den  5.  august  er  Petrea  Therkildsen  Olsen  emigreret  til  Salt  Lake 
City,  Utah. 

Missionærforflyttelser: 

19.  juli :        Hans  Stanley  Hansen  fra  Odense  til  Svendborg. 
5.  august:  Pauline  Jensen  fra  Aarhus  til  Randers. 

Thora  Petersen  fra  Randers  til  Aarhus. 
8.  august:  Gilbert  T.  Olsen  fra  København  til  Randers. 

Juan  Schwartz  Hansen  fra  København  til  Randers. 

Figat  H.  Breum  fra  Esbjerg  til  København. 

15.  august:  Marlin  R.  Anderson  fra  Randers  til  København. 

Gene  K.  Christiansen  fra  Randers  til  København. 

16.  august:  Marlin  R.  Anderson  fra  København  til  Helsingør. 

Gene  K.  Christiansen  fra  København  til  Helsingør. 
29.  august:  Vodas  Nielsen  fra  Araager  til  København. 
Thora  Petersen  fra  Aarhus  til  Amager. 
Ruth  Hendricksen  fra  Aarhus  til  Amager. 
Hanne  Jensen  fra  Amager  til  Esbjerg. 

Missionærankomster : 


Vi  bringer  hermed  et  forsinket  billede  af 
ældste  Royle  Johnson,  Pleasant  Grove,  der  an- 
kom den  18.  juli  til  den  danske  mission. 


Royle  Johnson. 

Missionærafløsninger: 

Den  29.  august  er  søster  Betty  Jean  Sorensen,  East  Garland,  Utah, 
blevet  hæderlig  afløst  fra  sit  arbejde  i  den  danske  mission  efter  sidst 
at  have  arbejdet  i  Esbjerg. 

Den  19.  september  er  ældste  Figat  H.  Breum  og  søster  Anny  Breum, 
Salt  Lake  City,  Utah,  blevet  hæderlig  afløst  fra  deres  arbejde  i  den 
danske  mission  efter  sidst  at  have  arbejdet  i  København. 


Betty  Jean  Sorensen.  Figat  H.  Breum. 

Anny  Breum. 


